[image: image1.png]



הכנסת
PAGE  
3
ועדת הכספים
13/12/2016

הכנסת העשרים
מושב שלישי
<פרוטוקול מס' 560, 561>
מישיבת ועדת הכספים

יום שלישי, י"ג בכסלו התשע"ז (13 בדצמבר 2016), שעה 17:30

<סדר היום:>
<פרק י"ב, סעיפים 174 עד 176 (העברת הכנסות מרשות שדות התעופה לאוצר המדינה), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016>
נכחו:

<חברי הוועדה:> 
משה גפני – היו"ר

נאוה בוקר

דוד ביטן

איתן ברושי

זהבה גלאון

יצחק וקנין

מכלוף מיקי זוהר

אורן אסף חזן

יואל חסון

אחמד טיבי

מנואל טרכטנברג 

מיקי לוי

בצלאל סמוטריץ

רחל עזריה

רועי פולקמן

עודד פורר

טלי פלוסקוב

מיקי רוזנטל

חברי הכנסת:
עבדאללה אבו מערוף

מרדכי יוגב

אוסאמה סעדי

<מוזמנים:> 
	אסי מסינג
	–
	יועץ משפטי, משרד האוצר

	איתי טמקין
	–
	אגף התקציבים, משרד האוצר

	נדב שיינברגר
	–
	יועץ שר האוצר, משרד האוצר


<ייעוץ משפטי: >
שגית אפיק

אייל לב ארי

<מנהל הוועדה:>
טמיר כהן
<רישום פרלמנטרי:>
סמדר לביא, חבר המתרגמים

<פרק י"ב, סעיפים 174 עד 176 (העברת הכנסות מרשות שדות התעופה לאוצר המדינה), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016>
<היו"ר משה גפני:>
אני מחדש את ישיבת הוועדה. אנחנו עוסקים ברשות שדות התעופה. אני מתחיל בעניין של העלאת גיל הפרישה. אני מבקש להקריא את ההסתייגות שלי שהעברתי לכם. תקריאי את התאריכים. 

<שגית אפיק:>
התאריכים יהיו, במקום התאריך שיש היום לשר, 30 בספטמבר 2016, יבוא ד' באייר התשע"ז, 30 באפריל 2017, והתאריך של ועדת הכספים שהוא 31 בדצמבר 2016 יהפוך להיות ח' באב התשע"ז, 31 ביולי 2017, בהתאמה יוזזו הלוחות. 

<היו"ר משה גפני:>
כן, מה שהקראת. 

<שגית אפיק:>
מה שהקראתי אז. למעשה הקראנו את כל ההצעה, אתה מצביע על מה שהקראנו. 

<קריאה:>
איזה לוחות ישונו? 

<שגית אפיק:>
הלוחות שמצורפים בתוספת לחוק העיקרי בחלק ב', אנחנו הקראנו את זה בפעם הקודמת, נדמה לי שאפרת הייתה. אתה רוצה שאני אקריא? 

<קריאה:>
בחלק ב' לחוק גיל פרישה, ואיפה עוד? 

<שגית אפיק:>
ובחוק הביטוח הלאומי, בלוח א'1 בחלק א'. שני הלוחות יוזזו. 

<קריאה:>
אבל אני לא מסכים עם התאריכים. 

<שגית אפיק:>
אסי, את הלוחות צריך להזיז יותר. 

<היו"ר משה גפני:>
מי בעד אישור ההסתייגות? ירים את ידו. 

<אסי מסינג:>
קודם כל מדובר בנושא חדש. 

<היו"ר משה גפני:>
אתם לא מבינים מה שהולך פה. הוא הולך לטעון נושא חדש עכשיו על העלאת גיל הפרישה. רק על זה. אתם מדברים איתי לעשות ישיבה? 

<דוד ביטן (הליכוד):>
כן, מה הבעיה? 

<היו"ר משה גפני:>
בסדר, אין בעיה, הכול בסדר. 

<קריאה:>
מי רוצה לטעון נושא חדש. 

<היו"ר משה גפני:>
האוצר. 

<מיקי לוי (יש עתיד):>
מה זה נושא חדש? 

<היו"ר משה גפני:>
העלאת גיל הפרישה זה נושא חדש. 

<רחל עזריה (כולנו):>
אנחנו בשעות שבהן אין נושא חדש. 

<מכלוף מיקי זוהר (הליכוד):>
אל תעשו את זה, חבר'ה. התאריכים, אני מציע - - - 

<אסי מסינג:>
כל מה שקשור לתאריכים, מה שדובר - - - 

<היו"ר משה גפני:>
רבותיי, לא להפריע לו. ליועץ המשפטי של משרד האוצר, שיהיה כבוד, גם למשרד האוצר וגם ליועץ משפטי. 

<אסי מסינג:>
הכוונה הייתה לדחות את המנגנון בשלושה חודשים, כדי להשלים את הדיון עד ה-31 במרץ ובנגזרת של זה גם להזיז את כל התאריכים, גם בלוח ב' לחוק גיל פרישה ולוח א'1 לחוק הביטוח הלאומי, וכעת אני מבין שמוצע להזיז את זה בשבעה חודשים. 

<היו"ר משה גפני:>
כן. 

<אסי מסינג:>
אני מבין שעל הדבר הזה אין הסכמה בינינו לביניכם. 

<היו"ר משה גפני:>
מאה אחוז. אל"ף, אני מכבד את מה שאתה אומר - - -

<דוד ביטן (הליכוד):>
למה זה נושא חדש? זה כתוב בחוק, אז זה לא יכול להיות חדש. 

<היו"ר משה גפני:>
דוד, אני לא יכול לנהל ישיבה בכלל. אני מכבד את מה שאתה אומר, הכול בסדר, אני רק רוצה להגיד לחברי הוועדה, אני מסתובב פה כבר חודשיים כמו פורפרה. הנושא הזה, למשל, שהוא אחד מני רבים, הוא נושא שצריך לחוקק אותו, זה לא משהו שבאתי עם איזה גחמה, מדובר על זה כבר חודשיים, היה דיון כאן, אמרתי שאני מביא את זה בחוק ההסדרים, היה דיון בחוק ההסדרים, הבאתי תאריכים, מה ששגית הקריאה עכשיו היה כאן על השולחן. אנחנו נמצאים ברגע האחרון, אין לנו יכולת, לפי דעתי, להעביר תקציב כבר. אז עכשיו אני אתחיל לדון על זה? 

<זהבה גלאון (מרצ):>
לא זאת הבעיה. אמר שר הרווחה, גפני, חיים כץ כשהיה פה וגם כחלון אמר, שאם לא מחוקקים את זה עכשיו זה נכנס לתוקף, הביטוח הלאומי, נשים מקבלות הודעה על העלאת גיל הפרישה. 

<היו"ר משה גפני:>
אז הם אמרו לי שהם הסתדרו כבר עם השר חיים כץ ולא צריך. 

<זהבה גלאון (מרצ):>
לא נכון. 

<היו"ר משה גפני:>
את באה להגיד לי שלא נכון? דיברתי עם חיים כץ. 

<זהבה גלאון (מרצ):>
אני יודעת שאתה אמרת, אני רק רוצה לחדד. 

<שגית אפיק:>
מה שהיא אומרת, גם אתה מקבל על זה פניות, שנשים מקבלות כבר - - - הלוחות - - -

<מיקי לוי (יש עתיד):>
נשים מקבלות הביתה הודעות? 

<היו"ר משה גפני:>
נכון, אמרנו את זה בישיבה. 

<מיקי לוי (יש עתיד):>
הן מקבלות הודעות, אמרתם. 

<זהבה גלאון (מרצ):>
חבר הכנסת ביטן, תן לי רגע, אני רוצה לעזור לך. 

<היו"ר משה גפני:>
אין לי טענות, הכול בסדר, כל אחד עושה את עבודתו. לא היה לי חוק הסדרים כזה, לא היה לי. אני יושב בחריצות, אני לא מתעצל, אני יושב, מבקש פגישות ולא מקבל תשובות. מקבל תשובות שליליות או שלא מקבל בכלל. 

<זהבה גלאון (מרצ):>
אני מציעה לאוצר לקבל את ההצעה הזאת - - - 

<היו"ר משה גפני:>
אני שואל אותך, נדב, תענה לי, האם קיבלתי תשובה על תאריך גיל הפרישה עד לרגע זה? 

<נדב שיינברגר:>
לא. 

<היו"ר משה גפני:>
ככה זה הולך כל הזמן. 

<נדב שיינברגר:>
לא, לא נכון, קיבלת תשובה שלא רוצים, תגיש את התקופה שאתה רוצה.

<היו"ר משה גפני:>
גם לא. 

<זהבה גלאון (מרצ):>
אדוני, מעניין אותי שנשים מקבלות הודעות שגיל הפרישה שלהן עולה ואם היום אנחנו לא מקבלים את ההחלטה הזאת אתם הולכים לדפוק נשים. 

<טלי פלוסקוב (כולנו):>
זה נכון, זה אוטומטי. זה נכון מה שאומרת חברת הכנסת זהבה גלאון, היא אומרת דבר נכון. 

<דוד ביטן (הליכוד):>
- - - הם יעשו רביזיה - - - 

<איתי טמקין:>
היושב ראש, רק אם אפשר מילה, בבקשה. 

<היו"ר משה גפני:>
איתי, בבקשה. אין לי טענות אליכם, אתם עושים את עבודתכם, אני גם מבין את העבודה שלכם. אני לא בטוח שיש לכם גיבוי מהשר לעמדה שלכם, אז אתם - - -

<איתן ברושי (המחנה הציוני):>
חבר הכנסת גפני, אי אפשר להבין את כולם באותו זמן. הרי חוק ההסדרים, הגיע הזמן שייעלם מן העולם, כל יום מחדש מוכח שזה חוק לא נכון. במקום לחסל אותו אנחנו מחזקים אותו. 

<היו"ר משה גפני:>
איתי טמקין, בבקשה. תכבדו אותו, הוא בחור מצוין. 

<איתן ברושי (המחנה הציוני):>
אבל מה לעשות שהוא באוצר? 

<היו"ר משה גפני:>
הוא בחור מצוין. 

<איתן ברושי (המחנה הציוני):>
יש הרבה בחורים טובים במובן הרע של המילה. 

<היו"ר משה גפני:>
לא, לא, הוא בחור טוב. הוא באוצר ועושה את עבודתו. 

<איתי טמקין:>
אם אפשר רק להציע הצעה כזאת, לפני שמצביעים ומגישים את הרביזיה, בשש וחצי, כמו שאמרת, אתה יושב גם עם יעל מבורך - - -

<היו"ר משה גפני:>
אני לא יודע באיזה שעה.

<איתי טמקין:>
אני מכיר שבשש וחצי - - -

<היו"ר משה גפני:>
לא חשוב, שש וחצי, שש וחצי. 

<רחל עזריה (כולנו):>
לא אמרת שזה מה שאתה עושה בחמש? 

<איתי טמקין:>
יעל מבורך - - -

<דוד ביטן (הליכוד):>
גפני, תתקדם ותהיה רביזיה. מה שאתה חושב - - -

<רחל עזריה (כולנו):>
כן, יאללה, עזוב, ואז נשב ונדון. 

<זהבה גלאון (מרצ):>
בואו נצביע על זה. 

<איתי טמקין:>
אפשר רק לסיים? 

<היו"ר משה גפני:>
רחל עזריה אמרה דבר נכון, אני אמרתי שאנחנו מסיימים פה את הדיון, אני לא יכול להמשיך בגלל הנושא של המליאה ואמרתי שאני מיד אשב עם האוצר. זה היה אמור להיות ברבע לחמש, את צודקת. זה לא היה עד עכשיו, הם לא פה. איתי טמקין, בבקשה. 

<איתי טמקין:>
לפגישה האמורה גם מגיעה יעל מבורך, סגנית הממונה, שגם ריכזה את אותה הוועדה. לפני שעושים את התהליך של הצבעה ורביזיה, אפשר לחכות לפגישה, שגם יעל תציג בפניך את הטענות שלה, לפני שעכשיו מצביעים ומגישים את הרביזיה הזאת. אנחנו מעדיפים שנחכה. תשמעו, תוכלו לעשות את זה בכל מקרה אחרי הישיבה הזאת היום בהמשך הערב, להצביע - - -

<איתן ברושי (המחנה הציוני):>
אבל מה אתה חושב, שאנחנו עובדים אצלכם? עכשיו נעמוד פה דום עד שיעל מבורך תבוא הנה? 

<היו"ר משה גפני:>
לא, לא. 

<איתן ברושי (המחנה הציוני):>
לא, אבל כמה אפשר? 

<קריאה:>
לא, איתן, תצעק, אבל בעדינות. 

<איתן ברושי (המחנה הציוני):>
כמה אפשר? 

<קריאה:>
תדבר אליהם יפה, אני מבקש. 

<איתן ברושי (המחנה הציוני):>
אני מדבר יפה, אבל אנחנו לא חיילים שלהם, אנחנו פה מהבוקר. 

<היו"ר משה גפני:>
אבל אתה לא מועיל לי עכשיו, איתן. 

<איתן ברושי (המחנה הציוני):>
אני קמתי בארבע בבוקר, כדי לעמוד עכשיו ליעל מבורך? מה, אנחנו פקידים שלכם? 

<היו"ר משה גפני:>
איתן. 

<איתן ברושי (המחנה הציוני):>
אני מתאפק עד שש. 

<דוד ביטן (הליכוד):>
תקבל ממנו טלפונים בחמש - - -

<שגית אפיק:>
טענת נושא חדש אתה צריך לתת לנו בכתב בשם השר. 

<אסי מסינג:>
לא, אנחנו לא טוענים. 

<היו"ר משה גפני:>
מי בעד אישור - - - 

<דוד ביטן (הליכוד):>
תצביע, תצביע. 

<אסי מסינג:>
רק ל - - - 

<היו"ר משה גפני:>
בסדר, רגע, שנייה. מה? 

<אסי מסינג:>
במסגרת - - -

<היו"ר משה גפני:>
אי אפשר ככה, די כבר. אני לא צריך גם את חברי הוועדה, מספיק לי האוצר. 

<אסי מסינג:>
רק השאלה אם במסגרת הדיונים שהיו קודם לכן הובהרו המשמעויות של הדחייה. 

<היו"ר משה גפני:>
כן, הכול הובהר. אנחנו יודעים, מה לעשות? מה, אני הלכתי פה כמו איזה חיה דורסת? ישבתי ועוד פעם ועוד פעם וישבתי עם השר וישבתי איתכם, אי אפשר יותר. 

<רחל עזריה (כולנו):>
נכון. 

<היו"ר משה גפני:>
מי בעד אישור ההסתייגות, כפי שהיא הוקראה? ירים את ידו. מי נגד? 

הצבעה

בעד – רוב

נגד – מיעוט

ההסתייגות אושרה.

<טלי פלוסקוב (כולנו):>
רביזיה. 

<זהבה גלאון (מרצ):>
לא, מי שנמנע לא יכול רביזיה. רביזיה.

<טלי פלוסקוב (כולנו):>
מי אמר נמנע? גם אני הצבעתי נגד. 

<היו"ר משה גפני:>
רבותיי - - -

<רחל עזריה (כולנו):>
אל תדאגי, אנחנו לא ניתן לנשים להיפגע. אנחנו נעבוד ביחד ושלום על ישראל. 

<היו"ר משה גפני:>
רבותיי, ההסתייגות אושרה ויש בקשה לרביזיה. אנחנו נדון על הבקשה לרביזיה ונצביע עליה - - - 

<איתן ברושי (המחנה הציוני):>
מחר בבוקר? 

<מיקי רוזנטל (המחנה הציוני):>
לא, היום. מה קרה? בוא נגמור עם זה. 

<איתן ברושי (המחנה הציוני):>
איך תגמור? 

<מיקי רוזנטל (המחנה הציוני):>
גפני, צריך מנהיגות. כן, גמרנו, כמה נמשוך את זה? 

<היו"ר משה גפני:>
אני דיברתי על ההסתייגות של ניצולי השואה, שבגלל שהחוק נעשה ב-2011, אלה שנפטרו קודם בן זוגם לא מקבל - - -

<איתן ברושי (המחנה הציוני):>
איזה חוק אנחנו?

<היו"ר משה גפני:>
יש הסתייגות שלי? 

<מיקי רוזנטל (המחנה הציוני):>
על איזה חוק? 

<היו"ר משה גפני:>
זה לא נמצא. בחוק הזה אני רוצה להגיש הסתייגות נוספת. 

<מיקי רוזנטל (המחנה הציוני):>
אבל על זה אמרת שאתה לא מצביע. 

<היו"ר משה גפני:>
בסדר, תשמע, זה לא אותו דבר כמו הקודם. תקשיבו, יש עוול גדול שנעשה לניצולי שואה שלא מקבלים בגלל שהבעל או האישה נפטרו לפני 2011. זה עוול גדול, מדובר על 6,600 איש. לטענת האוצר מדובר על 160 מיליון שקל, אני מבקש לאשר את זה. אני אגיש רביזיה. אני אשב איתה, יכול להיות שאני אעשה את זה מדורג, מדובר על אנשים שהולכים לעולמם כל יום וזה עוול גדול בגלל שהחקיקה הייתה ב-2011. מי בעד אישור הבקשה? 

<נדב שיינברגר:>
רגע, אני מציע משהו אחר. 

<היו"ר משה גפני:>
אל תציג. 

<נדב שיינברגר:>
תעשה הפוך ואז תגיש את הרבייזה. 

<היו"ר משה גפני:>
מה זה הפוך? 

<נדב שיינברגר:>
הפוך, שהבן אדם לא מקבל את ההסתייגות שלך ותגיש רביזיה. 

<מיקי רוזנטל (המחנה הציוני):>
סליחה, אני חשבתי שאתה יועץ של כחלון, ממתי אתה יועץ של גפני? 

<היו"ר משה גפני:>
תקריאי, בבקשה. 

<שגית אפיק:>
בחוק נכי המלחמה בנאצים, התשי"ד-1954, בסעיף 13א, אחרי סעיף קטן (ה) יבוא '(ו) בן זוג של נכה שמועד פטירתו חל לפני יום כ"ח באייר התשע"א, 1 ביוני 2011, והיה זכאי לתגמול לפי חוק זה, תשולם לו קצבה חודשית בסכום של 2,000 שקלים חדשים'.

בחוק נכי רדיפות הנאצים, בסעיף 11א, אחרי סעיף קטן (ב) יבוא '(ג) בן זוג של נכה שמועד פטירתו חל לפני יום כ"ח באייר התשע"א, 1 ביוני 2011 והיה זכאי לתגמול לפי חוק זה, תשולם לו קצבה חודשית בסכום של 2,000 שקלים חדשים'. 

<קריאה:>
שגית, הסתייגות תקציבית. 

<זהבה גלאון (מרצ):>
ומה נראה לכם, שגפני לא מבין את זה? אני לא מאמינה מה שקורה פה, גפני. אני לא מסכסכת, אני באמת - - -

<היו"ר משה גפני:>
זה דרך אגב, מה שאיתי אומר, היה צריך להיות לפני חודש ולבוא לפה עם הסכמות, אז לא 160 מיליון, אז לבוא על 80 מיליון, כל הדברים האלה. הכול היה צריך להיעשות, הרי אני לא נגדם - - -

<זהבה גלאון (מרצ):>
ברור, אתה בקואליציה. 

<היו"ר משה גפני:>
אבל הם לא נותנים תשובות. לפני שאתה טוען בעניין הזה תקציבי או לא תקציבי. אמרתי ותקשיב למה שאני אומר, אני לא אמשיך את החקיקה בעניין הזה, את ההסתייגות הזאת בלי הסכמה של האוצר, אני לא אמשיך. אני רוצה לחסוך את הזמן, אני מביא את זה לאישור, אני מגיש על זה רביזיה, אני, אני יושב איתכם אחר כך וזה יהיה אחד הסעיפים שעליהם נדבר. דיברתי על זה איתכם, אמרתם שתיתנו לי תשובה, לא קיבלתי תשובה. זה בסדר, אין לי טענות. אתה יכול לטעון שזה נושא תקציבי, אני מודיע לך, אל תאתגרו אותי, הרי אני רוצה בהידברות. אם אתם תאתגרו אותי אני אביא 51 חברי כנסת שיצביעו בעד. 

<זהבה גלאון (מרצ):>
נכון. 

<היו"ר משה גפני:>
אתה רוצה? זה יהיה מאוד מעניין. יעמוד שר האוצר ויגיד שמה שיושב ראש ועדת הכספים אומר, הוא מתנגד, ואני אביא 51 חברי כנסת, אתה רוצה את זה? 

<איתי טמקין:>
לא, אנחנו לא רוצים את זה - - -

<היו"ר משה גפני:>
אז תן לי, תעשו את העבודה, אני לא אלך נגדכם. 

<קריאה:>
61. 

<קריאה:>
לא, פה מספיק 51. 

<היו"ר משה גפני:>
הצעה תקציבית הוא אמר. אני בלי בעיה מביא 51, אני אפילו מביא את כל חברי סיעת יהדות התורה, זה כבר 56, 57. 

<איתן ברושי (המחנה הציוני):>
אנחנו נעזור, גפני. 

<היו"ר משה גפני:>
אני מביא את חברי ש"ס - - - 

<קריאה:>
ותביא עוד שלוש דירות, דירה שלישית, ויש לך את ה - - -

<איתן ברושי (המחנה הציוני):>
אנחנו נעזור. 

<זהבה גלאון (מרצ):>
לך על זה. 

<שגית אפיק:>
לגבי ניצולי השואה, זה התיקון שהקראתי פלוס תיקון שאנחנו נכניס בתיקון 19, שנחקק בשנת 2014, שזה יילך לגבי אותה קבוצה בסעיף התחילה והוראת המעבר שלהם. עכשיו תקריא את גיל פרישה, שיהיה לפרוטוקול. 

<אייל לב ארי:>
הצעת חוק גיל פרישה. תיקון סעיף 6. 

(1) לחוק גיל פרישה התשס"ד-2004 (להלן החוק העיקרי), בסעיף 6(3) במקום 1955 יבוא '1956'.

תיקון סעיף 9. 2.

בסעיף 9 לחוק העיקרי – 

(1) בסעיף קטן (ב) במקום ''כ"ז באלול התשע"ו-30 בספטמבר 2016', יבוא 'ד' באייר התשע"ז-30 באפריל 2017;

(2) בסעיף קטן (ג) במקום 'ב' בטבת התשע"ז-31 בדצמבר 2016' יבוא 'ח' באב התשע"ז-31 ביולי 2017'. 
תיקון התוספת.

התוספת לחוק העיקרי בחלק ב – 

(1) במקום עד דצמבר 1954 יבוא עד דצמבר 1955.

(2) במקום הקטע החל במילים 'ינואר עד אוגוסט 1955, 62 וארבעה חודשים' ועד המילים 'מאי 1958 ואילך – 64' יבוא 'ינואר עד אוגוסט - - - 
<היו"ר משה גפני:>
רבותיי, זה מפריע. 

<אייל לב ארי:>
'62 וארבעה חודשים, ספטמבר 1956 עד אפריל 1957, 62 ושמונה חודשים, מאי עד דצמבר 1957 63, ינואר עד אוגוסט 1958 – 63 וארבעה חודשים, ספטמבר 1958 עד אפריל 1959 – 63 ושמונה חודשים; מאי 1959 ואילך – 64'.

תיקון חוק הביטוח הלאומי. 4. 

בחוק הביטוח הלאומי (נוסח משולב) התשנ"ה-1995. לוח א'1.

(1) בחלק א', תחת הכותרת לאישה, במקום הקטע החל במילים (1) במקום עד דצמבר 1954' יבוא 'עד דצמבר 1955'; (2) במקום הקטע החל במילים 'ינואר עד אוגוסט 1955 – 62 וארבעה חודשים' ועד המילים 'מאי 1958 ואילך – 64' יבוא 'ינואר עד אוגוסט 1956 – 62 וארבעה חודשים, ספטמבר 1956 עד אפריל 1957 – 62 ושמונה חודשים, מאי עד דצמבר 1957 – 63, ינואר - - -

<מיקי רוזנטל (המחנה הציוני):>
אתה יכול גם להקריא את ספר בראשית באותה מידה, אנחנו לא מבינים מילה ממה שאתה אומר. 

<שגית אפיק:>
אנחנו רוצים שהלוחות ייכנסו לפרוטוקול. 

<מיקי רוזנטל (המחנה הציוני):>
בסדר גמור, אני רק אומר, אנחנו לא שומעים.

<שגית אפיק:>
זה פשוט הגילאים, אנחנו רוצים שהלוחות ייכנסו לפרוטוקול. 

<אייל לב ארי:>
ינואר עד אוגוסט 1958 – 63 וארבעה חודשים, ספטמבר 1958 עד אפריל 1959 – 63 ושלושה חודשים, מאי 1959 ואילך – 64'.

(2) בחלק ה' – 

(1) במקום 'עד דצמבר 1954' יבוא 'עד דצמבר 1955';
(2) במקום הקטע החל במילים 'ינואר עד אוגוסט 1955 – 57 וארבעה חודשים' ועד המילים 'מאי 1958 ואילך – 59' יבוא 'ינואר עד אוגוסט 1956 – 57 וארבעה חודשים, ספטמבר 1956 עד אפריל 1957 – 57 ושמונה חודשים, מאי-דצמבר 1957 – 58, ינואר עד אוגוסט 1958 – 58 וארבעה חודשים, ספטמבר 1958 עד אפריל 1959 – 58 ושמונה חודשים, מאי 1959 ואילך – 59'.
<היו"ר משה גפני:>
תודה רבה. לגבי הנושא של גיל פרישה, אנחנו אישרנו את זה. חברת הכנסת רחל עזריה הגישה רביזיה. אני מבקש להצביע. אני אומר מראש - - -

<רחל עזריה (כולנו):>
רגע, אני מבקשת התייעצות סיעתית. 

<היו"ר משה גפני:>
חמש דקות. 

<רחל עזריה (כולנו):>
תודה רבה. 

<איתן ברושי (המחנה הציוני):>
בשלב מסוים השעון נעצר. אם הולכים להתייעץ אני הולך. 

<יצחק וקנין (ש"ס):>
טוב, חברים, ההסתייגות - - -

<היו"ר משה גפני:>
רבותיי, לא להפריע, יש גם הסתייגויות לזהבה גלאון, יש גם לנאוה בוקר. 

<יצחק וקנין (ש"ס):>
כפי שאמרתי לפני כן - - -

<היו"ר משה גפני:>
למה אתם לא נותנים לעבוד? הרב וקנין, בבקשה. 

<יצחק וקנין (ש"ס):>
כפי שאמרתי לפני כן, החוק הזה כבר מיושם משנת 1990 ברצף בלי הפסקה, בבסיס התקציב יש את אותם הכספים - - - 

<היו"ר משה גפני:>
חוק הגליל. 

<יצחק וקנין (ש"ס):>
עד 2017, אני הארכתי אותו בפעם האחרונה עשר שנים. סיפרתי את ההשתלשלות. החוק, לגבי 2017, הוא בבסיס התקציב, בלי טובות שלי, בלי טובות שלכם. מ-2018 זה דו תקציבי, אני מאריך אותו עד שנת 2027. 

<היו"ר משה גפני:>
יש התנגדות? 

<נדב שיינברגר:>
כן. החוק מחולק לשני חלקים, גם הפטם וגם ה - - -

<שגית אפיק:>
הטלה ופטם. 

<נדב שיינברגר:>
אנחנו גילינו את זה לפני שעה, התחלנו לבדוק עכשיו מה זה אומר בדיוק - - -

<יצחק וקנין (ש"ס):>
אבל החוק ניתן ב-2017-18 כולל פטם, אתם לא הפרדתם את זה. אם תגיד לי שהפרדת, אהלן וסהלן, לא הפרדת את זה.

<נדב שיינברגר:>
אני אומר שאלה, להפתיע אותנו בכזאת מהירות, לדעת לתת את התשובה - - -

<יצחק וקנין (ש"ס):>
אני לא הפתעתי אתכם, תאמין לי. 

<היו"ר משה גפני:>
אבל הוא ניהל איתם דיון על זה. 

<יצחק וקנין (ש"ס):>
אנחנו כבר חודשים מדברים. 

<נדב שיינברגר:>
עם מי דיברת? אני שומע בפעם הראשונה. 

<יצחק וקנין (ש"ס):>
אתה לא רפרנט. אני מדבר עם הרפרנטים, אני איתך לא צריך לדבר. אדוני, אני כבר - - -

<נדב שיינברגר:>
אל תדבר איתי - - - 

<יצחק וקנין (ש"ס):>
תשמע, בוא, אני לא צריך לדבר איתך, אני לא במשחקים האלה. זה לא משחקי כבוד, זה בבסיס התקציב, מה אתה עכשיו עושה סיפור בכלל? זה בבסיס התקציב, כאילו אתה - - - 

<היו"ר משה גפני:>
אומר - - - 

<יצחק וקנין (ש"ס):>
אתה לא מוציא כסף. 

<היו"ר משה גפני:>
אומר חבר הכנסת וקנין - - -

<יצחק וקנין (ש"ס):>
27 שנים זה בבסיס התקציב. 

<היו"ר משה גפני:>
אומר חבר הכנסת וקנין, מדובר על זה שמאריכים את זה כל חמש שנים, הכסף נמצא בבסיס התקציב, הוא נמצא ב-2017-2018. התפרסם גם בעיתון שהאוצר הסכים. 

<יצחק וקנין (ש"ס):>
הוא הסכים. 

<נדב שיינברגר:>
לא זה מה שהוא הסכים. 

<היו"ר משה גפני:>
אלא למה? 

<נדב שיינברגר:>
חצי מהדברים. 

<איתן ברושי (המחנה הציוני):>
הם אישרו כאילו לביצים? 

<נדב שיינברגר:>
חבר הכנסת וקנין הגיש את ההסתייגות שלו, אנחנו פה בדיונים באלף ואחד דברים, אני מניח שעד מחר בבוקר תהיה לנו תשובה. 

<היו"ר משה גפני:>
טוב, בסדר. איציק, עד מחר בבוקר. 

<יצחק וקנין (ש"ס):>
מחר תהיה הצבעה? 

<היו"ר משה גפני:>
מחר תהיה תשובה והצבעה.

<טלי פלוסקוב (כולנו):>
אפשר להמתין עד מחר. 

<איתן ברושי (המחנה הציוני):>
רגע, ובכל זאת, אפשר - - -

<היו"ר משה גפני:>
לא, לא, לא. 

<איתן ברושי (המחנה הציוני):>
תגידו רק על מה ההצבעה. 

<היו"ר משה גפני:>
על ההסתייגות שלו. 

<איתן ברושי (המחנה הציוני):>
אבל היא לא כתובה. 

<יצחק וקנין (ש"ס):>
הקראתי אותה. 

<היו"ר משה גפני:>
נאוה בוקר, בבקשה. 

<נאוה בוקר (הליכוד):>
אני מבקשת להוסיף את ההסתייגות הבאה, העלאת קצבת הנכות למקבלי קצבת המינימום בלבד מביטוח לאומי, בסך של 250 שקלים לחודש לפחות. 

<קריאה:>
זו גם הסתייגות תקציבית. 

<בצלאל סמוטריץ (הבית היהודי):>
כמה נכים - - - 

<נאוה בוקר (הליכוד):>
זה בלי קשר להצעת החוק. 

<מיקי רוזנטל (המחנה הציוני):>
אבל לכל הנכים? כל מי שיש לו - - - מעל 70%? 

<נדב שיינברגר:>
זה 600 מיליון שקל, נכון? 

<נאוה בוקר (הליכוד):>
כל מי שאין לו כיסוי - - - 

<מיקי לוי (יש עתיד):>
בכמה נכים מדובר, נאוה? 

<נאוה בוקר (הליכוד):>
יש 231,000 נכים. 

<נדב שיינברגר:>
שהם מרוויחים רק קצבה מינימלית. זה 600 מיליון שקל. 

<נאוה בוקר (הליכוד):>
לא, יש חלק מהם שמקבלים כיסוי ביטוחי, צריך שביטוח לאומי יעשה שערוך. 

<היו"ר משה גפני:>
מישהו יודע להגיד על כמה מדובר? 

<נאוה בוקר (הליכוד):>
בסביבות 690 מיליון. 

<היו"ר משה גפני:>
אני מציע גם את זה לדחות למחר. 

<קריאה:>
למה? 

<היו"ר משה גפני:>
אתה רוצה להצביע? 

<קריאה:>
כן, אנחנו רוצים להצביע על זה. 

<היו"ר משה גפני:>
לא רוצה. 

<קריאה:>
למה? 

<היו"ר משה גפני:>
אני לא רוצה. 

<קריאה:>
מה אכפת לך? רגע, אתה בעד הנכים, אמרת. 

<היו"ר משה גפני:>
מה שאמרתי - - -

<בצלאל סמוטריץ (הבית היהודי):>
אבל אני מציע שהיועצת המשפטית, חוות דעת, האם לא מוכרחים להצביע עכשיו? 

<היו"ר משה גפני:>
חבר'ה, אני מבקש לדעת על כמה מדובר, אני מבקש לדבר איתי על העניין הזה, אנחנו נחליט לגבי מחר, אני אדבר עם נאוה בוקר. 

<קריאה:>
אפשר לקבל בכתב את ההסתייגות הזאת? 

<היו"ר משה גפני:>
מה זה תקציבי? זה 650 מיליון. 

חברת הכנסת זהבה גלאון בבקשה. 

<מיקי לוי (יש עתיד):>
זה לא הרבה. גפני, אני תומך בנאוה, זה 60 מיליון שקל, זה כסף קטן. 

<קריאה:>
זה 600. 

<מיקי לוי (יש עתיד):>
זה כסף קטן. 

<איתן ברושי (המחנה הציוני):>
חצי מעמונה. 

<מיקי לוי (יש עתיד):>
אני מצטרף לנאוה בוקר.

<היו"ר משה גפני:>
תודה רבה, כל הכבוד לך. אני הייתי רוצה לראות שתצטרף בקדנציה הקודמת. 

<בצלאל סמוטריץ (הבית היהודי):>
וקנין, למה אתה לא מעביר את זה? אני לא מבין. 

<יצחק וקנין (ש"ס):>
אל תדאג, מחר זה יעבור, ירצו או לא ירצו. 

<היו"ר משה גפני:>
טוב, זהבה. 

<זהבה גלאון (מרצ):>
חבריי חברי הכנסת, אני מתכוונת להציג, חבר הכנסת מיקי זוהר, מרכז הקואליציה, מיקי מכלוף זוהר, אני מתכוונת להציג עכשיו 26 הסתייגויות מהותיות, תתרכז בי. 

<איתן ברושי (המחנה הציוני):>
זה לא עולה כסף. 

<זהבה גלאון (מרצ):>
אדוני, בפרק ג'1 - - - 

<היו"ר משה גפני:>
אני רוצה רק להגיד לחברים, תישארו כאן, משום שעל ההסתייגויות האלה אנחנו מצביעים עכשיו.

<מיקי לוי (יש עתיד):>
אני, בשם סיעת 'יש עתיד', מצטרף לכל ההסתייגויות של מרצ. 

<היו"ר משה גפני:>
כל האופוזיציה.

<בצלאל סמוטריץ (הבית היהודי):>
מיקי, יש רוב בלעדיי? 
<מכלוף מיקי זוהר (הליכוד):>
לא. 

<זהבה גלאון (מרצ):>
שכחתי להגיד, שגית, זה בשם כל האופוזיציה. 

<היו"ר משה גפני:>
בבקשה, זהבה גלאון. 

<זהבה גלאון (מרצ):>
חבריי חברי הכנסת, זה בשם כל האופוזיציה. גיל הפרישה יהיה שונה עבור נשים במקצועות שוחקים. בגיל הפרישה, אני מציעה בסעיף 2, אחרי ההגדרה 'הסכם' יבוא 'מקצוע שוחק, כל אחד מאלה – (1) עבודה הכרוכה בסחיבת משאות כבדים באופן ממושך; (2) עבודה הדורשת עמידה ממושכת; (3) עבודה פיזית בתנאי אקלים קשים; (4) עבודה בסביבת רעש ושחיקה הגורמת לירידה בשמיעה; (5) עבודה בתנאי חום, לחות ואדים', כל זה מה זה מקצוע שוחק. '(6) עבודה בתנאי קור; (7) עבודה בסביבת חומרים מסוכנים; (8) נהגים ומפעילי ציוד מכני כבד הנדרשים לנסיעות ארוכות וממושכות; (9) עבודה בסיכון בטיחותי גבוה; (10) עבודה במשמרות קבועות לאורך זמן'. חבר הכנסת לוי, גם אתה תומך בזה, 'בהן לפחות 5 משמרות לילה בחודש; (11) עבודה הכרוכה בשחיקה מנטלית; (12) עבודה הכרוכה בשחיקה על בסיס המלצות רפואיות; (13) עבודה פיזית שוחקת'.

ואני ממשיכה, בסעיף 3 לחוק העיקרי, האמור בו יסומן (א) ואחריו יבוא '(ב) על אף האמור בסעיף קטן (א) גיל הפרישה באותו סעיף קטן לגבי אישה במקצוע שוחק הוא גיל 60', זה מתכתב, אדוני, עם מה שגפני הציע קודם. 

בסעיף 14 לחוק העיקרי, האמור בו יסומן (א) ואחריו יבוא '(ב) השר, בהתייעצות עם ארגוני עובדים וארגוני מעבידים, שלדעתו הם יציגים, ובאישור ועדת העבודה, הרווחה והבריאות של הכנסת, יקבע אמות מידה לחברה בעבודה פיזית שוחקת ובעבודה הכרוכה בשחיקה מנטלית'. 

זה גמרתי את גיל הפרישה. אני עוברת עכשיו לנושא - - - 

<היו"ר משה גפני:>
זו הסתייגות? 

<שגית אפיק:>
צריך להצביע. 

<היו"ר משה גפני:>
מי בעד ההסתייגות? ירים את ידו. 

<בצלאל סמוטריץ (הבית היהודי):>
נראה לי שהיא טובה. 

<זהבה גלאון (מרצ):>
כן, סמוטריץ.

<מיקי רוזנטל (המחנה הציוני):>
סמוטריץ, תבוא אלינו, כדאי לך, אצלנו עמונה תישאר. 

<היו"ר משה גפני:>
ההסתייגות לא התקבלה. 

<בצלאל סמוטריץ (הבית היהודי):>
תשמע, זה לא מצחיק.

<מיקי רוזנטל (המחנה הציוני):>
אני לא צוחק, אנחנו לא הורדנו יישוב בחיים, רק הליכוד.

<בצלאל סמוטריץ (הבית היהודי):>
רק בניתם. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
אדוני, הסתייגות נוספת. עברתי לנושא של 'יובטח חיסכון פנסיוני לכל עובד'. 'על אף האמור בכל דין או הסכם, לרבות הסכם קיבוצי וצו הרחבה, סכום שחייב מעסיק להעביר בעד עובדו להבטחת ביטוח פנסיוני, יעבירו המעסיק לקרן שתנוהל על ידי המוסד לביטוח לאומי (להלן – הקרן); המוסד לביטוח לאומי ישלם לעובד שהגיע לגיל פרישה ופרש מעבודתו או פוטר ממנה קצבה חודשית לכל ימי חייו בסכום המתקבל מחלוקת סך הכספים שנצברו לזכות העובד בקרן במקדם שייקבע במועד הפרישה או הפיטורים, בהתאם לחישוב אקטוארי. (ג) הוראות הסדר זה לא יחולו לגבי מעסיק שחל עליו לגבי עובדו הסדר פנסיה תקציבית או שעובדו מבוטח בביטוח פנסיוני בקרן ותיקה או בקופת ביטוח ישנה; אוצר המדינה ישפה את המוסד לביטוח לאומי על החלק היחסי מההוצאות המנהליות של המוסד הנובע מביצוע חוק זה'. 

<היו"ר משה גפני:>
מי בעד ההסתייגות? ירים את ידו. מי נגדה? מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
הסתייגות נוספת, אדוני. הבטחת סיוע בסיסי לקורבנות פשעי שנאה. מוצע להוסיף את נפגעי פעולות ממניעי שנאה אל תוך הגדרת פעולות איבה שבחוק התגמולים לנפגעי פעולות איבה, שנת 70', זאת לאחר שהאלימות בשל מניעי שנאה הפכה לאורך השנים לנפוצה יותר והובילה בחלק מהמקרים לאלימות קשה ואף למעשי רצח. 'פגיעה ממניעי שנאה, פגיעה שנגרמה כתוצאה ממעשי אלימות המכוונת כלפי דרך חיים של קבוצה בציבור מחמת דת, מוצא עדתי, נטייה מינית, זהות מגדרית או היותם עובדים זרים'. אני בטוחה שכולם יתאחדו סביב זה. בבקשה, להצביע. 

<היו"ר משה גפני:>
מי בעד ההסתייגות? ירים את ידו. ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<היו"ר משה גפני:>
הלאה.

<זהבה גלאון (מרצ):>
אדוני, נעשתה פה עבודה רצינית, איך זה יכול להיות שהסתייגויות כאלה לא מתקבלות? 

<היו"ר משה גפני:>
אני מודה ומתוודה. לא, זה שלא מתקבל זה בכלל לא רלוונטי האם זה רציני או לא. 

<זהבה גלאון (מרצ):>
הפרדה בין גיל הזכאות לפנסיה תעסוקתית לגיל הזכאות לקצבת זקנה בחוק הביטוח הלאומי. במקום 'גיל פרישה' יבוא 'גיל 67 שנים', במקום המילים 'גיל פרישה' יבוא 'גיל 62 שנים'. אני מבקשת להצביע על זה. 

<היו"ר משה גפני:>
מי בעד ההסתייגות? מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<היו"ר משה גפני:>
כמה יש לך עוד? 

<זהבה גלאון (מרצ):>
יש לי עוד 20. 

<היו"ר משה גפני:>
בבקשה. 

<זהבה גלאון (מרצ):>
יבוטל ניכוי הקצבה החודשית לפי הסכם עם גרמניה. מטרתו של חוק הטבות לניצולי שואה ב-14' הייתה להגדיל את הסיוע הניתן לניצולי השואה. כחלק מההסדר נקבע כי כל מי שקיבל או מקבל קצבה לפי ההסכם עם גרמניה והוכר כזכאי לתגמולים מהרשות לניצולי השואה במשרד האוצר, ינוכה מהתגמול החודשי שלו סכום השווה לקצבה החודשית המשולמת על פי ההסכם עם גרמניה, קרן סעיף 2. בהסדר זה מוצע לבטל את ההוראה בדבר ניכוי סכום הקצבה המשולמת כאמור, כך שסכום הקצבה לא יובא בחשבון בחישוב הכנסותיהם של ניצולי שואה אלה. 

<טלי פלוסקוב (כולנו):>
גפני, זו הצעת חוק שאני העברתי. 

<זהבה גלאון (מרצ):>
דבר שיביא להגדלת - - -

<היו"ר משה גפני:>
היא אומרת שהיא העבירה את החוק הזה.

<טלי פלוסקוב (כולנו):>
זה כבר עבר. זהבה, זה כבר עובד, אנשים כבר קיבלו כסף רטרואקטיבית, החוק הזה עבר. 

<זהבה גלאון (מרצ):>
אני מברכת את חברת הכנסת - - -

<מיקי רוזנטל (המחנה הציוני):>
הכול טוב. 

<זהבה גלאון (מרצ):>
לא, אז אני מברכת את חברת הכנסת פלוסקוב. 

<היו"ר משה גפני:>
להצביע על זה? לא להצביע. הלאה. 

<מיקי לוי (יש עתיד):>
בכל זאת להצביע על ההסתייגות. 

<טלי פלוסקוב (כולנו):>
לא, מה זה להצביע על הסתייגות כשאין דבר? 

<זהבה גלאון (מרצ):>
לא, לא צריך. הלאה, אני ממשיכה חברים. מה שכן, זה מעיד שאתם ערניים, אני מודה לכם. 

שכר אחיד לעובד צעיר מתחת לגיל 18. בחוק שכר מינימום, בסעיף 16(א), אחרי '18 שנים' יבוא 'ובלבד ששכר מינימום לגבי עובד שהוא צעיר, כהגדרתו בחוק עבודת הנוער, התשי"ג-1953, יהיה בשיעור אחיד שלא יפחת מ-83% משכר המינימום החל לגבי עובד כאמור בסעיף 2'. אדוני, הצבעה. 

<היו"ר משה גפני:>
מי בעד ההסתייגות? ירים את ידו. מי נגד? ההסתייגות, לצערי, לא התקבלה. 

<זהבה גלאון (מרצ):>
חבל, אדוני. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
אדוני יושב ראש הוועדה, בדברי ההסבר של כל חוק שהונח על שולחן הכנסת והועבר לוועדת הכספים - - - 

<היו"ר משה גפני:>
תקשיב למה שהיא קוראת, תקשיב לפתק שקוראת שגית. 

<זהבה גלאון (מרצ):>
יש זכות הציבור לדעת. 

<שגית אפיק:>
זה פתק שאני כתבתי לך. 

<היו"ר משה גפני:>
כן, בסדר, תקריאי. 

<שגית אפיק:>
משרד הפנים ואריאל יוצר סימסו לי עכשיו שיהיה להם נוסח לקרן הארנונה רק מחר בצהריים. 

<היו"ר משה גפני:>
איך אני עובד על זה בלילה עכשיו? אתה לא מבין מה שהולך פה. אתה לא מבין מה אני עובר.

<דוד ביטן (הליכוד):>
זה שאתה מסכן וזה - - -

<היו"ר משה גפני:>
אני לא מסכן, ממש לא. 

<דוד ביטן (הליכוד):>
ושאתה עובר חיים קשים, הבנתי, אבל יש לנו עוד המון חוקים ש - - -

<היו"ר משה גפני:>
אין המון חוקים, אין, יש פה כמה חוקים שבהם צריך הסכמה. 

<דוד ביטן (הליכוד):>
אז אמרתי לך, תחליט מה שאתה רוצה, נעשה רביזיה ונשב עם האוצר. 

<מיקי רוזנטל (המחנה הציוני):>
מחר יש לנו רק את העניין של דירה שתיים ושליש. 

<היו"ר משה גפני:>
נדב, אתה יכול לדבר עם דוד ביטן? זה יושב ראש הקואליציה. אתה יכול לדבר איתו קצת? תעשה רביזיות. 

<נדב שיינברגר:>
לא, אני מוכן לקבל את ההצעה שלו, אלא אם כן נעביר את ההצעות של האוצר ותגישו רביזיה. 

<דוד ביטן (הליכוד):>
מה אתה רוצה? אז אחרי זה - - - 

<היו"ר משה גפני:>
זה לא ריאלי. די, הבנתי. איתי טמקין, בבקשה, הצבעת. 

<בצלאל סמוטריץ (הבית היהודי):>
גפני, אני לא מבין למה אנחנו לא מקבלים החלטות. אנחנו כנסת - - - 

<היו"ר משה גפני:>
אני איש הססן. 

<בצלאל סמוטריץ (הבית היהודי):>
אתה לא מוכר אצלי כאיש הססן כל כך, קצת, לא מי יודע מה. 

<דוד ביטן (הליכוד):>
אם כן, בואו נשב עכשיו על כל ה - - - 

<מיקי רוזנטל (המחנה הציוני):>
יאללה, תשבו עכשיו, תקראו לנו - - - למה להציק לנו? 

<היו"ר משה גפני:>
אני הולך לשבת, דוד. 

<מיקי רוזנטל (המחנה הציוני):>
תקראו לנו מחר. 

<היו"ר משה גפני:>
איתי. 

<דוד ביטן (הליכוד):>
תתקדם, תתקדם. 

<איתי טמקין:>
רק לשאול אם מעכשיו זה יהיה חלק מנוהל העבודה עם ועדת הכספים שמקריאים אס.אמ.אסים של אגף התקציבים. 

<שגית אפיק:>
זה היה משרד הפנים. 

<איתי טמקין:>
לא, צחקתי, בדיחה. 

<היו"ר משה גפני:>
לא, אל תהפוך אותנו לזה. יש לי פה דיון כל הזמן איך לעבוד, אני מדבר עם האנשים, אני מדבר עם החברים, באמת. 

<דוד ביטן (הליכוד):>
אז תתקדם במה שאתה יכול. 

<היו"ר משה גפני:>
בסדר. אין בזה שום בעיה, הנוסח יהיה רק מחר בצהריים, וזה בסדר, אני לא בא בטענות, אבל אני לא יכול לשבת לדון על זה בכלל בגלל שאין לי נוסח. זה ככה כל הזמן. אומר נדב, בצדק מבחינתו, אתה יכול להצביע על הכול, בדיוק מה שהאוצר רוצה, ותגיש רביזיות.

<דוד ביטן (הליכוד):>
לא, זה יהיה הפוך. 

<קריאה:>
אנחנו לא מסכימים על זה, איך - - -

<קריאה:>
הרב גפני, אנחנו גם יכולים להצביע על ההסתייגויות שלנו בעד ותוגש רביזיה, ואז נדון על ה - - - 

<היו"ר משה גפני:>
מצוין. 

<היו"ר משה גפני:>
את סיימת? 

<זהבה גלאון (מרצ):>
אדוני, לא סיימתי, לא התחלתי, אבל יש לי עוד שאלה. אפרופו פתקים, מה עם זכות הציבור לדעת על הפתק שקיבלת? 

<היו"ר משה גפני:>
הנה, היא הקריאה. 

<זהבה גלאון (מרצ):>
זה היה הפתק? 

<היו"ר משה גפני:>
זה היה הפתק. הלאה, זהבה, תעשי את זה יותר מהר, האוצר מחכים לי, הם רוצים לשבת. 

<זהבה גלאון (מרצ):>
אדוני, אני ממהרת לאן שהוא? היום חיכיתי פה הרבה שעות. 

<היו"ר משה גפני:>
יש לך את כל הזמן שבעולם, אבל תקריאי מהר. 

<זהבה גלאון (מרצ):>
זה יעניין אותך, אדוני. בדברי ההסבר של כל חוק שיונח על שולחן הכנסת והועבר לוועדת הכספים ועל פניו נראה שיש לו במישרין או בעקיפין השפעות חלוקתיות, ובפרט בכל דברי ההסבר של כל פרק בחוק זה, יצוינו אלה לפי העניין – '(1) ההשלכות החלוקתיות האפשריות של ההצעה והיקפן, לרבות האוכלוסיות שמצבן צפוי להשתפר או להרע כתוצאה מההצעה ומידת השיפור או ההרעה; (2) הנתונים והמידע ששימשו לקביעת האמור בפסקה (1), אם ישנן, לעניין זה השלכות חלוקתיות, השפעות על חלוקת העושר בחברה, לרבות פערים בהכנסות ובהוצאות של הפרטים, פערים בגישה למשאבי המדינה ופערים בגישה למשאבים שהמדינה אחראית לפיקוח על ייצורם; אמת המידה לבחינת השלכות חלוקתיות הנוגעות לפערים בהכנסות היא מדד ג'יני'. אני מבקשת להכניס את מדד ג'יני ולהצביע על זה כהסתייגות. 

<היו"ר משה גפני:>
מי בעד? מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
אני עכשיו מדברת על השקיפות בתקציב הביטחון. 

<היו"ר משה גפני:>
רק מהר, אם אפשר, להקריא, יש לך את כל הזמן שבעולם. 

<זהבה גלאון (מרצ):>
אדוני, אני לא ממהרת. 

<יצחק וקנין (ש"ס):>
יש לנו לילה ארוך. 

<זהבה גלאון (מרצ):>
כן, לאן אני ממהרת? 

<היו"ר משה גפני:>
בבקשה. 

<זהבה גלאון (מרצ):>
יוחל שקיפות על תקציב הביטחון. בחוק יסוד (משק המדינה) בסעיף 3(ב)(3), אחרי 'התקציב המפורטת' יבוא 'בעניין תחומי הפעולה המסווגים', ואחרי 'משרד הביטחון' יבוא 'כפי שייקבע בחוק'. 

בחוק יסודות התקציב, 1985, אחרי סעיף 18 יבוא 18א, 'שר האוצר, בהתייעצות עם שר הביטחון, יקבע את תחומי הפעולה והתכניות המסווגים בתקציב הביטחון אשר לא יונחו על שולחן הכנסת, כאמור בסעיף 3(ב)(3) לחוק יסוד (משק המדינה) באישור הוועדה'.

אני אשמח, אדוני, שעל השקיפות בתקציב הביטחון - - - אדוני, אתה רוצה להצביע על השקיפות בתקציב הביטחון? 

<היו"ר משה גפני:>
בבקשה, מי בעד? מי נגד? באמת לא הבנתי את הרוב פה בוועדה. מה, הם נגד שקיפות? 

<זהבה גלאון (מרצ):>
אני לא מבינה את זה. 

<רחל עזריה (כולנו):>
אנחנו בעיקר בעד ג'יני.

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
שכר מינימום לחיילים בשירות סדיר. 'הגמול החודשי שישולם לחייל במהלך שירותו הסדיר לא יפחת משכר מינימום. הוראות סעיפים 4 עד 6 לחוק שכר מינימום יחולו בשינויים המחויבים גם לגבי הגמול המשולם לחייל'. אדוני, אני רוצה להצביע על זה. לא נראה לי שמישהו יכול להתנגד לזה. 

<היו"ר משה גפני:>
נכון, אני גם חושב ככה. מי בעד ההסתייגות? מי נגד? 

<מיקי רוזנטל (המחנה הציוני):>
עכשיו אותו דבר, בעד תלמידי ישיבות. בואו נראה.

<היו"ר משה גפני:>
אני גם נגד. לא בגלל - - - אני לא נגד זה ואני לא נגד זה. 

<מיקי רוזנטל (המחנה הציוני):>
אתה מצביע בעד שלמות הקואליציה. 

<היו"ר משה גפני:>
לא שלמות הקואליציה, אני מכיר את הכללים פה, לא כולם מכירים את הכללים. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
טוב. תוקם קרן למפעלים במצוקה. זו סוגיה חשובה. '(א) תקציב הקרן ייקבע בתחום פעולה נפרד בסעיף תקציב בחוק התקציב השנתי ושר האוצר יהיה הממונה על סעיף התקציב; (ב) תקציב הקרן ישמש למתן הלוואות ומענקים לשם רכישת מפעלים בידי אותם מפעלים וכן ישמש למימון הוצאות תפעול הקרן, לרבות למימון חוות דעת מקצועית; (ג) לקרן תהיה מועצה בת 5 חברים והם – שני נציגים של ארגון העובדים היציג, שהוא יקבע אותם, ואחד מהם יהיה היושב ראש; נציג משרד האוצר; נציג משרד הכלכלה; נציג משרד הרווחה; (ד) המועצה תגיש לאישור שר האוצר, בעבור כל שנת כספים, הצעה בדבר תקציב הקרן'.

עכשיו אני מפרטת את תפקידי המועצה. '(1) להכריז על מפעל במצוקה; (2) - - - 

<רחל עזריה (כולנו):>
רגע, את יכולה לפרט גם באיזה שעות בדיוק - - -

<היו"ר משה גפני:>
לא, לא. 

<רחל עזריה (כולנו):>
לא, זה - - -

<היו"ר משה גפני:>
רחל, מי שמגיש את ההסתייגות מקריא את ההסתייגות שלו, אי אפשר להתערב. 

<זהבה גלאון (מרצ):>
נעשתה פה עבודה יסודית. 

<רחל עזריה (כולנו):>
מאוד מאוד. 

<זהבה גלאון (מרצ):>
'תפקידי המועצה. (1) להכריז על מפעל במצוקה; (2) לנהל את הקרן ולקבוע את סדרי עבודתה ו - - - 

<מיקי לוי (יש עתיד):>
- - - איך אפשר להכניס את ההשגות שלך. 

<זהבה גלאון (מרצ):>
חברים, מה עם הקרן במצוקה? אתם לא רוצים לשמוע עליה? 

<מיקי רוזנטל (המחנה הציוני):>
כן, תרחיבי. 

<זהבה גלאון (מרצ):>
תודה. 'לקבוע את בעלי התפקידים ונושאי המשרות הניהוליות בקרן; לדון בבקשה לקבלת סיוע מהקרן לשם רכישת המפעל - - - 

<מיקי רוזנטל (המחנה הציוני):>
סליחה, זהבה, תתחילי מהתחלה. 

<זהבה גלאון (מרצ):>
חבר הכנסת רוזנטל, אנחנו מדברים פה על הקמת קרן למפעלים במצוקה, עכשיו אני מפרטת את הרכב המועצה שתוקם. 

<היו"ר משה גפני:>
כן, זהבה, להצביע? 

<מיקי רוזנטל (המחנה הציוני):>
לא, אני לא הבנתי, אולי אני רוצה להתנגד. אני מבקש שהיא תסביר את זה.

<היו"ר משה גפני:>
לא, אין להסביר. סיימת? 

<זהבה גלאון (מרצ):>
לא סיימתי. 

<היו"ר משה גפני:>
בבקשה. 

<זהבה גלאון (מרצ):>
עכשיו אני מסבירה מה תפקיד הקרן, אדוני, מה תפקיד המועצה לגבי הקרן. 'להזמין חוות דעת מקצועית לגבי המפעל שלגביו הוגשה בקשה לקבלת סיוע מהקרן; לקבוע את התנאים לסיוע למפעל במצוקה וכן את דרכי העברתו להנהלה שתיבחר על ידי העובדים; לדרוש ממי שהחזיק בזכויות בעלות או ניהול במפעל דין וחשבון על התנהלותו במפעל ולקיים בו דיון; לקיים הערכת מצב בעניין המפעל בתוך שישה חודשים מיום ההכרזה על המפעל כמפעל במצוקה'.

ויש לי עוד שני סעיפים, חבר הכנסת רוזנטל. המועצה הזאת גם תפקח על אופן ניהול האגודה והשיתופיות של העובדים וגם תגיש לאישור השר בעבור כל שנת כספים הצעה לתקציב הקרן. 

<היו"ר משה גפני:>
מי בעד ההסתייגות? ירים את ידו. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<היו"ר משה גפני:>
כמה הסתייגויות יש לך? 

<זהבה גלאון (מרצ):>
סיימתי 11 ויש לי 26 פחות 11. כמה יש לי עוד? 

<היו"ר משה גפני:>
את יכולה להצטמצם קצת? 

<זהבה גלאון (מרצ):>
לא. למה אני יכולה להצטמצם? לא, אני רוצה לשאול מתי מישהו הצטמצם פה על משהו. 

<טלי פלוסקוב (כולנו):>
בשש וחצי יש את ה - - -

<מיקי רוזנטל (המחנה הציוני):>
לי יש רק הסתייגות אחת, אבל אני מוכן להגיש רביזיות על כל ההסתייגויות שלך, אם את רוצה. 

<היו"ר משה גפני:>
כן, בבקשה. 

<זהבה גלאון (מרצ):>
תודה, אדוני, אני ממשיכה, חבריי חברי הכנסת, חבר הכנסת טרכטנברג, עידוד תעסוקה לנשים ערביות, עידוד מפעלים מספקי תעסוקה לנשים ערביות. 

מה זה מפעל שמספק תעסוקה? מפעל אשר 20% לפחות מבין עובדיו הן נשים הנמנות עם האוכלוסייה הערבית, לרבות האוכלוסייה הדרוזית והצ'רקסית. בחוק ההסדרים במשק המדינה (תיקוני חקיקה), להשגת יעדי התקציב - - -

<בצלאל סמוטריץ (הבית היהודי):>
זהבה, אם תוסיפי שהם לא יצביעו אז גם ביטן יצביע בעד, שיעבדו ולא יצביעו. 

<היו"ר משה גפני:>
רבותיי. כן, זהבה.

<זהבה גלאון (מרצ):>
אחרי סעיף קטן (ו) יבוא '(ז), על אף האמור בסעיף קטן (א) בכל דין רשות מקומית תקבע למחזיק שהוא מפעל מספק תעסוקה בתחומה הנחה בשיעור של 50% לנכסים מסוג תעשייה, משרדים, שירותים, מסחר ומלאכה. הוראה זו באה להוסיף על כל הנחה מארנונה שזכאי לה מחזיק על פי כל דין. לעניין זה מפעל מספק תעסוקה, כהגדרתו בחוק לעידוד מפעלים מספקי תעסוקה לנשים ערביות (תיקוני חקיקה), 2015'. 

'אוצר המדינה ישפה את הרשות המקומית האמורה בסעיף קטן (ז) בשל ההנחה כאמור באותו סעיף קטן בהתאם לכללים שיקבעו שר הפנים ושר האוצר'. 

<היו"ר משה גפני:>
מי בעד ההסתייגות? מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<מיקי לוי (יש עתיד):>
הצעה לסדר, יעל מבורך הייתה בדרכה לכאן. 

<היו"ר משה גפני:>
הצעה לסדר, לא נתתי לך רשות. בבקשה.

<זהבה גלאון (מרצ):>
עכשיו אני בחוק המים, חבר הכנסת וקנין. זה חשוב. בסעיף 112, אחרי סעיף קטן (א) יבוא '(א1). על אף האמור בסעיף קטן (א) מפעל מספק תעסוקה ישלם תשלום מופחת בשיעור של 50% מהתעריף שנקבע לפי אותו סעיף קטן. לעניין זה מפעל מספק תעסוקה', חבר הכנסת מיקי מכלוף זוהר, 'כהגדרתו בהסדר - - - 

<מכלוף מיקי זוהר (הליכוד):>
את עושה לי - - - 

<רחל עזריה (כולנו):>
לא, זה ממש - - - באיזה שעה המפעל נפתח, באיזה שעה הוא נסגר, איך נראה תלוש משכורת - - -

<היו"ר משה גפני:>
זהבה, הלאה. 

<זהבה גלאון (מרצ):>
'כהגדרתו בהסדר לעידוד מפעלים - - -

<יצחק וקנין (ש"ס):>
זהבה, ייאמר לזכותך שזה לא מרדים. 

<מכלוף מיקי זוהר (הליכוד):>
היא מקריאה את זה בקצב כזה שאתה רוצה רק ללכת לישון. 

<רחל עזריה (כולנו):>
לא נכון. 

<היו"ר משה גפני:>
זהבה. 

<זהבה גלאון (מרצ):>
אני ממשיכה. 'בחוק תאגידי מים וביוב', חבר הכנסת זוהר, '(להלן – חוק תאגידי מים וביוב), בסעיף 102 אחרי סעיף קטן (ב)(1) יבוא (ב)(2), על אף האמור בסעיפים קטנים (א) ו-(ב) מפעל מספק תעסוקה ישלם תשלום מופחת בשיעור של 50% מהתעריף שנקבע לפי אותו סעיף קטן; לעניין זה מפעל מספק תעסוקה, כהגדרתו בהסדר לעידוד מפעלים מספקי תעסוקה לנשים ערביות'. 

עכשיו תראה מה אני מציעה, חבר הכנסת זוהר. 'אוצר המדינה ישפה את תאגיד המים והביוב שבתחום הרשות המקומית, כאמור בסעיף קטן (ב)(2) בשל ההנחה כאמור באותו סעיף קטן, בהתאם לכללים שיקבעו שר הפנים ושר האוצר'. 

<היו"ר משה גפני:>
מי בעד ההסתייגות? מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
עכשיו יש לי הסתייגות שמדברת על הוראות מחייבות של גוף פיננסי להגנה על זכויות האדם. 'מוסד פיננסי יימנע מימון פעולות, תמיכה או סיוע בפעולות או שיתוף פעולה עם אחר בפעולות אשר גורמות במישרין או בעקיפין לאחד מאלה: סחר בבני אדם, כמשמעותו בחוק איסור סחר בבני אדם (תיקוני חקיקה), 2006; עבודת כפייה או עבדות, פגיעה ברכוש תרבותי'. למה אני מתכוונת? בעת - - - 

<מכלוף מיקי זוהר (הליכוד):>
אין בעיה, תמשיכי. למה את מתכוונת? זהבה, באמת. זהבה, באמת למה את מתכוונת? חשוב לי לדעת. נו באמת, זהבה, בבקשה תסבירי לנו. 

<זהבה גלאון (מרצ):>
בעת גיבוש או בחינת מדיניות הנוגעת לפעילויות או לפעולות המוסד הפיננסי אשר יש אפשרות ממשית שתביא לפגיעה בזכות אדם, על המוסד הפיננסי להיוועץ עם גופי חברה אזרחית באשר לפעילות זו, לרבות בגיבוש אסטרטגיית פעולה, מטרותיה ונהלי עבודה. מוסד פיננסי יקבע מדיניות ודרכי פעולה כאשר יש חשש שפעולות המוסד הפיננסי ופעילות המוסד הפיננסי יפגעו בזכויות אדם. מדיניות כאמור תאושר בידי האסיפה הכללית של המוסד הפיננסי.

ייקבעו הוראות לגבי הימנעות מוסדות פיננסיים ממימון מכרזים לא חוקיים. לא, סליחה, זו כבר הסתייגות אחרת. אני רוצה להצביע. 

<היו"ר משה גפני:>
מי בעד ההסתייגות? ירים את ידו. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<מיקי רוזנטל (המחנה הציוני):>
רביזיה. 

<זהבה גלאון (מרצ):>
לאן אני ממהרת? אלה הסתייגויות מהותיות. 

<מיקי רוזנטל (המחנה הציוני):>
בראשי בא. יש לי מלא הסתייגויות, בגלל שבראשי בא אז גם אני רוצה הסתייגויות. יש לי 17 הסתייגויות, לכבודה, רק לכבודה. 

<זהבה גלאון (מרצ):>
אדוני, אני רוצה לדבר על הוראות לגבי הימנעות גופים פיננסיים - - - 

<בצלאל סמוטריץ (הבית היהודי):>
זהבה, בשעה וחצי הזאת - - -

<היו"ר משה גפני:>
זה לא בסדר. אתם לא מקשיבים לזהבה גלאון, בגלל זה היא מפסיקה.

<זהבה גלאון (מרצ):>
אדוני, הגעתי עכשיו להסתייגות מספר 14. אני בהוראות לגבי הימנעות גופים פיננסיים ממימון מכרזים לא חוקיים. זה חשוב, מיקי. 

<מיקי רוזנטל (המחנה הציוני):>
מיקי, תן לה הסתייגות אחת, שהיא תלך הביתה בתחושה טובה. 

<מכלוף מיקי זוהר (הליכוד):>
זהבה, גלגל מסתובב, אין בעיה. 

<טלי פלוסקוב (כולנו):>
תמשיכי, זהבה. 

<זהבה גלאון (מרצ):>
מיקי, מותק, והכדור הוא עגול וחיים משבת לשבת ואני אוהדת הפועל פתח תקווה, אז אני מכירה. 

<מיקי לוי (יש עתיד):>
היועץ המשפטי של הכנסת, להוציא את חוק מס דירה שלישית מחוק ההסדרים. 

<היו"ר משה גפני:>
זהבה. עם כל הכבוד, היועץ המשפטי לא נותן לי הוראות. 

<זהבה גלאון (מרצ):>
אדוני, 'לא יממן, יתמוך, יסייע או ישתף פעולה מוסד פיננסי - - -

<היו"ר משה גפני:>
אני לא מקבל הוראות מהיועץ המשפטי. מה, הוא חבר מועצת גדולי התורה? 

<זהבה גלאון (מרצ):>
אדוני, אני רוצה להבהיר לחברי הוועדה. אני חברת כנסת רצינית, יש לי סיעה רצינית, אופוזיציה רצינית, הסתייגויות רציניות. 

<היו"ר משה גפני:>
בבקשה, תקריאי אותן. 

<מכלוף מיקי זוהר (הליכוד):>
אין מחלוקת על אף אחד מהדברים, למעט האחרון. 

<זהבה גלאון (מרצ):>
'לא יממן, יתמוך, יסייע או ישתף פעולה מוסד פיננסי בהתקשרות עסקה שבעת גיבושה הופרו הוראות חובת המכרזים 1992'. אני חושבת שאפשר להצביע על ההסתייגות הזו.

<היו"ר משה גפני:>
מי בעד? מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
אני ב'אוצר המדינה', זה מאוד מעניין. 'יחזיר את ההוצאות הכספיות של בני זוג, אשר לפחות אחד מהם אזרח ותושב ישראל אשר אינם מעוניינים להינשא על פי הדין הדתי או שמנועים מלעשות כן. לעניין זה הוצאות כספיות, הוצאות עריכת נישואים אזרחיים בחוץ לארץ, לרבות הוצאות נסיעת - - -

<היו"ר משה גפני:>
סיימת? 

<זהבה גלאון (מרצ):>
לא סיימתי. 

<היו"ר משה גפני:>
אז למה את לא ממשיכה? 

<זהבה גלאון (מרצ):>
אדוני, אני השקעתי, אני רוצה קשב. 

<היו"ר משה גפני:>
בבקשה. זו דווקא הסתייגות לא טובה, עד עכשיו היו הסתייגויות טובות. בבקשה, תסיימי. 

<זהבה גלאון (מרצ):>
אתה יודע מה? אני מוכנה בשבילך לא להעלות אותה, איך אני? 

<היו"ר משה גפני:>
כל הכבוד. 

<זהבה גלאון (מרצ):>
יפה, הלאה. בחוק החברות, 99', (להלן החוק – החוק העיקרי), בסעיף 240, אחרי סעיף קטן (א1) יבוא '(א2)(1) שר האוצר ימנה ועדה בת שלושה חברים לבחירת דירקטורים חיצוניים בחברות ציבוריות שהן - - - 

<מכלוף מיקי זוהר (הליכוד):>
רגע, את לא ציינת שם כמה נשים יהיו. 

<רחל עזריה (כולנו):>
וגם אני חושבת שצריך להיות חמישה. 

<זהבה גלאון (מרצ):>
בואו תראו. הוועדה הזאת, יהיו בה שלושה חברים לבחירת דירקטורים. 

<מכלוף מיקי זוהר (הליכוד):>
כמה מתוכם נשים? 

<זהבה גלאון (מרצ):>
בחברות ציבוריות. אני אגיד לכם מי הם יהיו קודם. 

<מכלוף מיקי זוהר (הליכוד):>
כמה מתוכם נשים? 

<זהבה גלאון (מרצ):>
רגע, שופט בדימוס - - -

<היו"ר משה גפני:>
אני לא הבנתי מה אתם עכשיו עושים? 

<מכלוף מיקי זוהר (הליכוד):>
זה א'-ב'. 

<זהבה גלאון (מרצ):>
אדוני, על חוק החברות אנחנו מדברים. 

<היו"ר משה גפני:>
נכון, והם גם דנים איתך על העניין הזה, גם מיקי זוהר וגם רחל עזריה. 

<רחל עזריה (כולנו):>
עוד מעט לא יישארו חוקים בספר החוקים של מדינת ישראל שלא דנו בהם בהסתייגויות שלך. 

<זהבה גלאון (מרצ):>
זה הכול חוקים שלי, אני הבאתי הסתייגויות בכל החוקים שלי. 

<היו"ר משה גפני:>
בבקשה. אז מה את מציעה? 

<זהבה גלאון (מרצ):>
אדוני, אני מציעה משהו רציני, ששר האוצר ימנה ועדה בת שלושה חברים, שיהיו בה שופט בדימוס, הוא יהיה היושב ראש, ושני נציגי ציבור שהם אנשי אקדמיה בעלי מומחיות פיננסית, כמובן נשים. הוועדה תקים מאגר של מועמדים בעלי כישורים לשמש דירקטורים חיצוניים בחברות ציבוריות (בחוק זה – מאגר דירקטורים חיצוניים) על פי התנאים לפי סעיף 240(א1)(2) מתוך בקשות שתתקבלנה ממועמדים לתפקיד דירקטור חיצוני.

עכשיו אני מרחיבה על מאגר הדירקטורים החיצוניים, שהוא יהיה פתוח לעיון באתר האינטרנט של הרשות לניירת ערך והמועמדים יסווגו בו על פי שם, מין, תחומי מומחיות, השכלה, הכשרה וניסיון. הוועדה תפרסם הודעה בדבר הקמת מאגר הדירקטורים החיצוניים, התנאים להיכלל בו ואופן הגשת הבקשה להיכלל במאגר. 

חברה ציבורית שתידרש למנות דירקטור חיצוני, היא תפנה לוועדה וזאת תעביר לה רשימה של שלושה מועמדים, שלפחות אחד מהם בעל מומחיות חשבונאית ופיננסית והאסיפה הכללית תבחר מביניהם את הדירקטור החיצוני. 

באותו הקשר, פה אני גם מתקנת את סעיף 244 לחוק העיקרי, אחרי סעיף קטן (א) יבוא '(א1) הגמול ישולם לדירקטור החיצוני על ידי הרשות לניירות ערך שתשופה במלוא הסכום על ידי החברה שבה הוא מכהן כדירקטור חיצוני. החברה בה מכהן דירקטור חיצוני שנבחר שלא מתוך מאגר הדירקטורים החיצוניים, בניגוד להוראות סעיף 240(א)', זה אנחנו מציעים שזה גם יצורף לחוק. 

אדוני, הסוגיה הזאת של חוק החברות, אני יודעת שלא שמתם לב, אבל גמרתי לקרוא את ההסתייגות. 

<היו"ר משה גפני:>
מי בעד ההסתייגות? ירים את ידו. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
מאוד מצער. אני ממשיכה עכשיו לתקופת צינון. במקרה של מעבר של אדם שפורש מהשירות הציבורי למונופולין, דהיינו לקבוצות ריכוז ותאגידים גדולים במשק. זה צריך מאוד לעניין אתכם. 

<היו"ר משה גפני:>
רבותיי, לא לדבר. זהבה גלאון אומרת שזה לא בסדר, היא עבדה על זה קשה ואתם לא מקשיבים לה. 

<זהבה גלאון (מרצ):>
אדוני, אתה מכיר את הסוגיה הזאת - - -

<היו"ר משה גפני:>
לא חשוב, תקריאי, אני אתפוס.

<זהבה גלאון (מרצ):>
לא, תשמע. אני צריכה לתת רקע. אתה מכיר את זה שאחד הוא מנהל הרשות לפיקוח על שוק ההון והביטוח ויום אחרי זה הוא עובר לאחד אחר שקודם הוא סידר לו משהו? 

<מיקי רוזנטל (המחנה הציוני):>
קוראים לזה דלת מסתובבת. 

<זהבה גלאון (מרצ):>
אז אני מציעה פה, בשם האופוזיציה, בחוק שירות הציבור (הגבלות לאחר פרישה), 69, בסופו יבוא סעיף (ד). 'על אף האמור בסעיף קטן (ג), פורש שבתפקידו בשירות הציבור היה מוסמך להחליט על פי שיקול דעתו או להמליץ על הענקת זכות למונופולין או לקבוצת ריכוז כמשמעותם בחוק ההגבלים העסקיים 88', או לגוף פיננסי משמעותי או תאגיד ריאלי משמעותי, כמשמעותם בחוק לקידום התחרות ולצמצום הריכוזיות 2013, או שהיה ממונה על עובד אחר בשירות הציבורי המוסמך כאמור, ולאחר פרישתו עבר לעבוד בגוף כאמור, לא יקבל זכות מאותו גוף שנזקק במהלך עסקיו להחלטתו בתחום הסמכות האמורה אלא בהתקיים אחד מאלה'. 

חבר הכנסת גפני, אני עכשיו מציינת את הקריטריונים, באיזה נסיבות אותו אחד שאישר לאותו אחר יכול לעבור. (1) - - - 

<מיקי רוזנטל (המחנה הציוני):>
הצעת חוק מעניינת, גם יש לי אחת כזאת. 

<זהבה גלאון (מרצ):>
נכון. '(1) עברו שלוש שנים מיום פרישתו של העובד; (2) הוועדה שהוקמה לפי סעיף 11 אישרה שעברו ארבע שנים מיום גמר טיפולו של העובד בהחלטה או בהמלצה; (3) ניתן היתר לפי חוק זה לקבלתה של הזכות'. אני חושבת שזו הסתייגות ממש מצוינת. 

<היו"ר משה גפני:>
מי בעד ההסתייגות הזאת? ירים את ידו. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<מיקי רוזנטל (המחנה הציוני):>
אני התקזזתי עם וקנין. 

<היו"ר משה גפני:>
אין בעיה, אני לא אצביע אם לא יהיה רוב. 

<זהבה גלאון (מרצ):>
עכשיו יש סוגיה של מצב מיוחד בעורף, אני רוצה להציע דחיית תשלום מס בעת מצב מיוחד בעורף, ולכן אני מציעה, זאת הצעה חשובה, לתקן את פקודת מס הכנסה ואת חוק מס ערך מוסף 75' ולקבוע שאם הוכרז מצב מיוחד באזור מסוים במדינה ולא בכלל המדינה ונקבעו תקנות לפי חוק רכוש וקרן פיצויים 61' החלות על מי שגר באזור שבו הוכרז מצב מיוחד בעורף, מה שאני מציעה, אדוני, זה שיידחה מועד שבו על אותו ניזוק, לפי התקנות, לשלם מקדמות ותשלומי מע"מ, לפי פקודת מס הכנסה ולפי חוק מס ערך מוסף 75' עד לתשלום הפיצויים לניזוק. וכן אני מציעה, אדוני, לקבוע שישולמו הפיצויים לניזוק - - - 

<היו"ר משה גפני:>
מי בעד? 

<זהבה גלאון (מרצ):>
לא סיימתי. 

<היו"ר משה גפני:>
היה ברור. הגשת הסתייגות שההסתייגות אומרת שאין מצב - - -

<זהבה גלאון (מרצ):>
אני רוצה לפרט. אני רוצה להגיד ככה, שמה שזה אומר, לקבוע כאן, חבר הכנסת, שכשישולמו הפיצויים לניזוק, הם יקוזזו כנגד החובות של הניזוק לרשות המסים ומע"מ. כך ייווצר גם תמריץ לרשות המסים לסיים את טיפולה בבקשות במהירות רבה יותר ויינתן מרווח נשימה כלכלי לבעלי עסקים שניזוקו מהמצב הביטחוני. אני רוצה שתגידו לי שזו לא הצעה טובה. 

<היו"ר משה גפני:>
מי בעד ההסתייגות? 

<בצלאל סמוטריץ (הבית היהודי):>
אני ממש בעד ואני לא - - - 

<היו"ר משה גפני:>
מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
אני עוברת לסוגיה של פרסום דוחות כספים של מונופול. בחוק החברות, בסעיף 172, בסופו יבוא 'דוחות של חברה שאינה תאגיד מדווח שהיא בעל מונופולין כמשמעותו בסעיף 26 לחוק ההגבלים העסקיים שנת 88', יפורסמו לציבור'. תודה רבה. 'לעניין סעיף זה פרסום לציבור זה פרסום באתר האינטרנט של החברה ומתן הודעה על פרסום כאמור בדרך המפורטת בסעיף 55 לחוק ניירות ערך 1968'. אפשר להצביע, אדוני. 

<היו"ר משה גפני:>
מי בעד? דווקא הסתייגות טובה. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
אדוני, יושב ראש הוועדה, יש לי משהו ממש דרמטי עכשיו. אני מדברת על הגבלת כהונת דירקטור לשלוש חברות. בחוק החברות, בסעיף 227, אחרי סעיף קטן (א) יבוא (א1) וב-(א1) הזה אני מציעה שלא ימונה לדירקטור בחברה ציבורית או בחברה פרטית, שהיא חברת אגרות חוב, מי שמכהן כדירקטור בשלוש חברות אחרות. אתה בעד זה. 

<היו"ר משה גפני:>
אני לא אמרתי כלום, אמרתי שזו הסתייגות טובה ונכונה, לא אמרתי מה אני, אני בגלות. 

<זהבה גלאון (מרצ):>
בסעיף קטן (ב), אחרי סעיף קטן (א) יבוא '(א1) תחילתו של הסדר זה שנה מיום פרסומו'. 

<היו"ר משה גפני:>
אתם מסכימים להסתייגות הזאת? 

<קריאה:>
לא. 

<זהבה גלאון (מרצ):>
למה? אנחנו עבדנו על זה - - - 

<היו"ר משה גפני:>
אני אקבע לך פגישה איתו אחר כך. מי בעד ההסתייגות? מי נגד? ההסתייגות לא התקבלה. 

<זהבה גלאון (מרצ):>
לא, זה לא רציני. 

<היו"ר משה גפני:>
זה לא מוריד מהחשיבות של ההסתייגות שלך. 

<זהבה גלאון (מרצ):>
תודה, אדוני, זה באמת עוזר לי. 

הצבעה

בעד – מיעוט

נגד – רוב

ההסתייגות נדחתה.

<היו"ר משה גפני:>
הלאה.

<זהבה גלאון (מרצ):>
אף הסתייגות פה לא הייתה ראויה? 

<היו"ר משה גפני:>
ראויה ועוד איך. 

<איתן ברושי (המחנה הציוני):>
גפני, פעם היה אות הספורט, היו אומרים 'העיקר ההשתתפות'. 

<זהבה גלאון (מרצ):>
ההסתייגות הבאה עוסקת ב - - - זו סוגיה שאתה דנת בה פה, אדוני. הגברת הפיקוח על מכירת גרעיני שליטה במוסדות פיננסיים. בחוק הפיקוח על שירותים פיננסיים (ביטוח), 81', בסעיף 32, 'בכל מקום שכתוב - - - אני לא יכולה לראות שאתה לא מצביע על זה. 'בכל מקום שכתוב 'אחרי שנתן המפקח' יבוא 'ובאישור ועדת הכספים של הכנסת'. 

בחוק הבנקאות (רישוי), 81', בסעיף 34, בכל מקום 'אחרי התייעצות בוועדת הרישיונות' יבוא 'ובאישור ועדת הכספים של הכנסת'. 

בחוק השקעות משותפות בנאמנות 94' בסעיף 23ב(א), אחרי 'מאת ועדת הרישיונות' יבוא 'ובאישור ועדת הכספים של הכנסת'.

ובחוק הפיקוח על שירותים פיננסיים (קופות גמל), 2005, בסעיף 9, בכל מקום אחרי 'היתר שנתן הממונה', יבוא 'ובאישור ועדת הכספים של הכנסת'. 

עכשיו אני אומרת, אדוני היושב ראש, אנחנו כאן רוצים לייצר פיקוח פרלמנטרי, להפקיע את הכוח שניתן לכל אחד - - -

<היו"ר משה גפני:>
זו הסתייגות טובה, אני מציע שתצביעי בעדה. 

<זהבה גלאון (מרצ):>
ומה אתה תעשה, אדוני? 

<היו"ר משה גפני:>
אני בגלות. מי בעד אישור ההסתייגות? ירים את ידו. מי נגד? ההסתייגות לא התקבלה.

<זהבה גלאון (מרצ):>
איזה באסה זאת. 

הצבעה

בעד – מיעוט

נגד – רוב

ההסתייגות נדחתה.

<עבדאללה אבו מערוף (הרשימה המשותפת):>
אנחנו מצטרפים להסתייגות שלה תמיד. הפרוטוקול, בבקשה. 

<זהבה גלאון (מרצ):>
לא, עכשיו מגיעה, חבר הכנסת מיקי מכלוף זוהר, כיוון שדאגת לייצוג נשים ואני מעריכה את הדאגה הכנה שלך, יש לי פה הצעה, הסתייגות, להחיל תקצוב מגדרי על תקציבי המדינה. מה תגיד על זה? 

<היו"ר משה גפני:>
מי בעד ההסתייגות - - - 

<זהבה גלאון (מרצ):>
עוד לא התחלתי לקרוא אותה, אדוני. יש לה חמישה סעיפים. מיקי, תשמע, זה פריפריה. '1. הממונה על התקציב במשרד ממשלתי או ברשות מקומית (להלן – הממונים), יבצעו בחינה מגדרית במסגרת הכנת חוק תקציב שנתי או תקציב הרשויות המקומיות לפי העניין. 2. הממונים יפרטו את ממצאיהם, כאמור בסעיף קטן (א), תזכיר מגדרי נלווה. תזכיר מגדרי נלווה כאמור יצורף להצעת התקציב כשהיא מובאת לאישור. 3. הצעות חוק וחקיקת משנה. שינויים בתקציב לפי סעיף 11 לחוק יסודות התקציב, החלטות ממשלה' - - - חברת הכנסת רחל עזריה, אני יודעת שהנושא המגדרי - - -

<רחל עזריה (כולנו):>
מאוד, יקר ללבי. 

<זהבה גלאון (מרצ):>
אז תראי מה אני מציעה פה. שכל הצעות חוק בחקיקת משנה לפי חוק יסודות התקציב, החלטות ממשלה, פרויקטים ופעילות במשרדי הממשלה וברשויות המקומיות, שיש להם ביטוי תקציבי, הם ילוו בתזכיר מגדרי נלווה. זו סוגיה רצינית. 'שר האוצר, בהתייעצות עם הרשות לקידום מעמד האישה, כמשמעותה בחוק הרשות לקידום מעמד האישה 88', יקבע כללים בדבר בחינה מגדרית של תקציב המדינה, לרבות לעניין איסוף המידע הדרוש לעניין זה ויפרסמם באתר האינטרנט של משרד האוצר. כללים כאמור יפורסמו לא יאוחר מהיום הראשון של פברואר של כל שנת כספים'. 

והסעיף האחרון לסוגיית התקציב המגדרי, 'שר האוצר ממונה על ביצועו של הסדר זה והוא רשאי, באישור ועדת הכספים של הכנסת, להתקין תקנות לביצועו'.

עכשיו אני רוצה, אדוני, לפני שאתה מצביע, איך אפשר להתנגד לסעיף כזה? אין לו עלות תקציבית, הוא מבקש לבצע בחינה מגדרית של התקציב. 

<היו"ר משה גפני:>
הסתייגות טובה. מי בעד ההסתייגות? מי נגד? 

<מיקי רוזנטל (המחנה הציוני):>
עבר, הפסדתם. 

<זהבה גלאון (מרצ):>
עבר. עבר. 

<מיקי רוזנטל (המחנה הציוני):>
לא יעזור שעכשיו ייכנס - - - לא נכון. 

<זהבה גלאון (מרצ):>
לא, עכשיו סמוטריץ נכנס. 

<רחל עזריה (כולנו):>
רביזיה. 

<היו"ר משה גפני:>
עזבו את סמוטריץ, אנחנו, אחת, שתיים, שלוש, ארבע, חמש, שש - - -

<מיקי רוזנטל (המחנה הציוני):>
שני אלה לא הצביעו, אל תגיד לי, אני הסתכלתי. 

<אורן אסף חזן (הליכוד):>
מה זה לא הצבעתי? 

<היו"ר משה גפני:>
אני אמרתי להם לא להצביע. ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<מיקי רוזנטל (המחנה הציוני):>
אוקיי, רביזיה, רביזיה על כל ה - - - אני מבקש רביזיה, אם ככה, על כל ההסתייגויות. 

<היו"ר משה גפני:>
לא, לא - - - 

<מיקי רוזנטל (המחנה הציוני):>
לא, אז אני אומר לך - - -

<היו"ר משה גפני:>
אתה רוצה עוד הפעם להצביע? 

<מיקי רוזנטל (המחנה הציוני):>
לא, עכשיו זה לא חוכמה.

<זהבה גלאון (מרצ):>
זה עבר, אדוני. הם לא הצביעו. 

<מיקי רוזנטל (המחנה הציוני):>
אני אומר לך, אדוני, הם לא הצביעו. 

<זהבה גלאון (מרצ):>
הם לא הצביעו וסמוטריץ נכנס רק עכשיו, תוך כדי זה שהוא מדבר עם אנשי עמונה בטלפון. ראיתי אותו נכנס רק עכשיו. אדוני, התקציב המגדרי, בחינה מגדרית לתקציב עברה. ההסתייגות הזאת עברה. 

<קריאה:>
תעשה עוד רביזיה. 

<מיקי רוזנטל (המחנה הציוני):>
תעשו רביזיה, תצביעו עוד פעם. בינתיים זה עבר. 

<זהבה גלאון (מרצ):>
רביזיה, אדוני? 

<היו"ר משה גפני:>
כן, רביזיה. עוד חצי שעה רביזיה. 

<מיקי לוי (יש עתיד):>
קשים חייו של יושב ראש ועדת הכספים. 

<זהבה גלאון (מרצ):>
עכשיו באמת זו סוגיה שאני לא רואה שמישהו לא יכול להתחבר אליה. 

<היו"ר משה גפני:>
זה לא עבר, אבל אני לפנים משורת הדין, בשבע וחצי נצביע וזהו. 

<זהבה גלאון (מרצ):>
אדוני, שיעור מס ערך מוסף על מוצרי מזון בסיסיים, אני מציעה שהוא יהיה בשיעור אפס. מוצרי מזון בסיסיים. 

<אורן אסף חזן (הליכוד):>
זהבה, מה זה בסיסיים? אולי אני אצביע איתך. 

<זהבה גלאון (מרצ):>
מוצרי מזון בסיסיים. 

<מיקי רוזנטל (המחנה הציוני):>
סוכר, לחם, חלב, שמן וביצים. 

<היו"ר משה גפני:>
אורן, לא מקריאים עכשיו. זאת ההסתייגות, זהבה? 

<זהבה גלאון (מרצ):>
לא, לא סיימתי. 

<אורן אסף חזן (הליכוד):>
משאף ונטולין זה נחשב מוצר - - -

<היו"ר משה גפני:>
אבל, אורן, זו הסתייגות. 

<זהבה גלאון (מרצ):>
עכשיו אני קוראת. בחוק מס ערך מוסף 75', בסעיף 30(א), אחרי פסקה (19) יבוא (20). אני מדברת על מוצרי יסוד, חבר הכנסת חזן. תקשיב. 'בסעיף זה מוצרי יסוד, לחם, מלח, חלב ומוצריו, שמן וסוכר, ובלבד ששר הכלכלה - - -

<רחל עזריה (כולנו):>
מלח זה לא בריא. 

<אורן אסף חזן (הליכוד):>
מה זה חלב ומוצריו? 

<היו"ר משה גפני:>
די, די. 

<אורן אסף חזן (הליכוד):>
שוקולד פרה נחשב? 

<זהבה גלאון (מרצ):>
'ובלבד ששר הכלכלה קבע שהם מפוקחים לפי חוק פיקוח על מחירי מצרכים ושירותים 96'.'. זה אפס, אדוני. לא, אפס מי שלא מצביע בעד ההסתייגות. 

<היו"ר משה גפני:>
הבנתי. 

<אורן אסף חזן (הליכוד):>
אתה מבין? להם מותר לקרוא לנו אפס. 

<היו"ר משה גפני:>
מה זה להם? היא אישה רצינית. מי בעד? 

<מיקי רוזנטל (המחנה הציוני):>
תגיש תלונה לווקנין. 

<אורן אסף חזן (הליכוד):>
מצאת לך, אם לא היה לי סיכוי עד היום, היום אני כבר בגירעון. 

<היו"ר משה גפני:>
מי נגד? 

<מיקי רוזנטל (המחנה הציוני):>
בבקשה, תראה כמה הצבעתם, עכשיו הפסדתם עוד הצבעה, עכשיו אל תגיד לי שלא. 

<מיקי רוזנטל (המחנה הציוני):>
רחל, לא הצבעת.

<זהבה גלאון (מרצ):>
היא לא יכולה, זה אפס. 

<מיקי רוזנטל (המחנה הציוני):>
שש חמש לטובתנו. 

<היו"ר משה גפני:>
למה אתה אומר? 

<זהבה גלאון (מרצ):>
היא לא יכולה להצביע, זה אפס מע"מ.

<היו"ר משה גפני:>
הלאה, ההסתייגות לא התקבלה. 

<מיקי רוזנטל (המחנה הציוני):>
זה לא בסדר. 

<היו"ר משה גפני:>
מה לא בסדר? 

<מיקי רוזנטל (המחנה הציוני):>
איך? חמש, אם אנחנו שישה. מיקי הצביע, אני הצבעתי, היא הצביעה, הוא הצביע, הוא הצביע והוא הצביע. אנחנו שישה, איך אתה ספרת לנו חמישה? 

<אורן אסף חזן (הליכוד):>
לא, הם הצביעו. 

<מיקי רוזנטל (המחנה הציוני):>
זה לא בסדר. אני אומר לך שזה לא בסדר. 

<היו"ר משה גפני:>
אתה רוצה שנצביע עוד הפעם? 

<מיקי רוזנטל (המחנה הציוני):>
לא, עכשיו זה לא חוכמה. אני אומר לך, אני סופר עכשיו כל הצבעה ואני רואה - - -

<אורן אסף חזן (הליכוד):>
אני רוצה הצבעה שמית. היושב ראש, תעשה הצבעה שמית פעם אחת וזהו. 

<היו"ר משה גפני:>
אנחנו נעשה הצבעה על רביזיה, בסדר. רבותיי, אני מבקש מהחברים בקואליציה, עוד מעט אנחנו מסיימים את התקציב. אני מבקש שאנשים יצביעו, אחרת אנחנו נצטרך להישאר פה הרבה זמן. בבקשה, זהבה. 

<זהבה גלאון (מרצ):>
אדוני, יש לי עכשיו פרק שמדבר על ביטול חוק פקודת המסים (גבייה). פקודת המסים (גבייה) מעניקה לרשויות ולגופים שונים סמכויות מרחיקות לכת שפגיעתן בפרט קשה וקיים ספק באשר לעמידתה בעקרונות המשפט המנהלי והחוקתי. שמענו ברבות השנים ביקורת נוקבת נגד השימוש בהליך הגבייה המנהלי לפי הפקודה מצד גורמים רבים, לרבות בתי המשפט, חברי כנסת, רשות האכיפה והגבייה, לשכת עורכי הדין, האקדמיה. כולם מתחו ביקורת חריפה ביותר על זה. מה שאני מציעה זה הסדר שבא להוציא את הביקורת מן הכוח אל הפועל ולהביא לביטולה של פקודת המסים (גבייה). 

אדוני, זו החלטה חשובה, ביטול פקודת המסים (גבייה). אפשר להצביע על ביטול פקודת המסים (גבייה). אמנם משה אשר לא פה, אבל - - -

<היו"ר משה גפני:>
אני לא הבנתי, מה את מציעה? 

<זהבה גלאון (מרצ):>
אדוני, זו הצעה ממש רצינית. הגבייה של הוצאה לפועל, מה עושים לאנשים, וזה בתחום רשות המסים ולמה אנחנו גוררים את האזרחים ואת האנשים. אדוני - - -

<מיקי רוזנטל (המחנה הציוני):>
כן, אדוני רוצה להצביע? 

<היו"ר משה גפני:>
לא, אני רוצה להגיד - - -

<מיקי רוזנטל (המחנה הציוני):>
אין לך רוב, הבנתי. אם לא הייתי שם לב לא הייתם - - -

<זהבה גלאון (מרצ):>
אדוני, אפשר להצביע, סיימתי את הנימוק של ההסתייגות. 

<היו"ר משה גפני:>
אני רוצה להבין למה את מתכוונת. 

<מיקי רוזנטל (המחנה הציוני):>
דוד ביטן מקוזז עם מיקי לוי, יש לך רוב. 

<זהבה גלאון (מרצ):>
אדוני, למה אני מתכוונת? אתה רוצה שאני ארחיב? 

<מכלוף מיקי זוהר (הליכוד):>
תצביע, יש רוב. 

<היו"ר משה גפני:>
מי בעד אישור ההסתייגות? ירים את ידו. אני מבקש לספור. 

<מכלוף מיקי זוהר (הליכוד):>
ארבע. 

<היו"ר משה גפני:>
מי נגד? 

<מכלוף מיקי זוהר (הליכוד):>
נגד, שבע. 

<היו"ר משה גפני:>
ההסתייגות לא התקבלה. 

<מיקי רוזנטל (המחנה הציוני):>
עכשיו שבע ארבע, אני יודע גם לספור, קודם היה שש חמש לטובתנו. 

הצבעה

בעד – מיעוט

נגד – רוב

ההסתייגות נדחתה.

<אורן אסף חזן (הליכוד):>
מכיוון שחברת הכנסת גולדי - - - 

<זהבה גלאון (מרצ):>
אני לא חברה שלך, בשבילך אני חברת הכנסת גלאון. 

<אורן אסף חזן (הליכוד):>
אוי ואבוי לי אם תהיי חברה שלי, אבוד עליי. 

<זהבה גלאון (מרצ):>
נכון. אבוד עליך כבר מזמן. 

<אורן אסף חזן (הליכוד):>
אוי ואבוי לי, אני רואה אותך נהיה לי רע. תקשיב, כבוד היושב ראש - - -

<זהבה גלאון (מרצ):>
אז לך קח פראמין וצא מהחדר. 

<אורן אסף חזן (הליכוד):>
אם אפשר רק, זהבה, כשאת מדברת תגמגמי - - - שאלה אמיתית, כשהיא מטרילה פה, היא עושה פה הטרלה של - - -

<היו"ר משה גפני:>
בבקשה, תשאל. 

<אורן אסף חזן (הליכוד):>
אני אומר, מכיוון שזהבה - - -

<היו"ר משה גפני:>
כן, חברת הכנסת גלאון. 

<אורן אסף חזן (הליכוד):>
מטרילה פה, עושה הטרלה, אני רוצה לשאול שאלה אמיתית - - -

<זהבה גלאון (מרצ):>
אני מוחה, אדוני. 

<אורן אסף חזן (הליכוד):>
אני - - - לבקש, כי אתה יודע, להרים יד, להוריד יד, לא כתוב בתקנון מה היא צורת ההצבעה, לא כתוב, אני רוצה שכל הצבעה שאתה מצביע אני מוצמד אליך עד להודעה חדשה. 

<היו"ר משה גפני:>
טוב, האמת היא שזה יכול להיות פתרון, אבל התקנון אוסר את זה. 

<אורן אסף חזן (הליכוד):>
לא, הוא לא. 

<היו"ר משה גפני:>
אוסר. 

<אורן אסף חזן (הליכוד):>
לא, יש לאקונה. אין - - -

<היו"ר משה גפני:>
הוא אוסר. בפירוש כתוב ששנינו ביחד, בהצבעה רגילה של שנינו אנחנו שניים - - -

<זהבה גלאון (מרצ):>
אדוני, אולי תעשה הצבעה אלקטרונית. 

<היו"ר משה גפני:>
בהצבעה, כפי שאתה מציע, אנחנו רק אחד. 

<אורן אסף חזן (הליכוד):>
לא, אני פה מולך, אני אסמן לך ככה עם הראש, כמו במליאה. 

<היו"ר משה גפני:>
לא, זה לא עובד. הלאה. 

<אורן אסף חזן (הליכוד):>
כמו במליאה, אתה תסתכל עליי, אני אהנהן, כן לא. 

<היו"ר משה גפני:>
הלאה. 

<זהבה גלאון (מרצ):>
אדוני, אני הגעתי עכשיו - - -

<אורן אסף חזן (הליכוד):>
כל היום הטרלות. לא פלא שהם לא עוברים את החמישה מנדטים. 

<זהבה גלאון (מרצ):>
אני הגעתי עכשיו לפרק שמדבר על חובת דיווח תאגידי לפי מדינה. זאת סוגיה מאוד משמעותית. אנשים עושים מקלטי מס וזאת סוגיה משמעותית ולכן אני רוצה לתקן בחוק ניירות ערך 68' - - - 

<היו"ר משה גפני:>
לא להפריע, זו הסתייגות רצינית. 

<אורן אסף חזן (הליכוד):>
אתה יודע איך אני לחוץ מההסתייגות? המדדים בבורסה קופצים לכל כיוון מההסתייגויות. מה זה רצינית. 

<זהבה גלאון (מרצ):>
בסעיף 36, אחרי סעיף קטן (א) יבוא '(א1) בלי לגרוע מהוראות סעיף קטן (א) - - - 

<מיקי רוזנטל (המחנה הציוני):>
איך התאפקתי עכשיו.

<זהבה גלאון (מרצ):>
כן, תתאפק, כי גם אני מתאפקת. 

<אורן אסף חזן (הליכוד):>
אני גם רוצה הסתייגות אחרי זה. 

<היו"ר משה גפני:>
אי אפשר, היה צריך להגיש קודם. אין אפשרות. 

<אורן אסף חזן (הליכוד):>
הצעה לסדר. 

<היו"ר משה גפני:>
אני אתן לך, אבל שיסיימו את ההסתייגויות. 

<אורן אסף חזן (הליכוד):>
אחרי ההסתייגות הזו, אולי אני אפתור לכם בעיה.

<זהבה גלאון (מרצ):>
'וכן תאגיד חוץ, שפועלים מחוץ לישראל, לרבות באמצעות חברות קשורות או חברות בנות, בסעיף קטן זה ובסעיף קטן (א2) תאגיד רב לאומי, ידווח בדוחות שעליו להגיש באופן מרוכז ולפי כללים חשבונאיים, כללים מקובלים, גם על עניינים אלה'. 

עכשיו אני רוצה לפרט בפניכם, אדוני יושב ראש הוועדה, מכובדיי, על מי זה יחול, על איזה עניינים זה יחול. '(1) ציון שמות המדינות שבהן מחזיק התאגיד הרב לאומי חברות קשורות או חברות בנות, שמותיהן, המדינות בהן נרשמו ושבהן הן פועלות'. יודע כי יש תכנוני מס אגרסיביים ויש הברחת מסים, אדוני, כמו שאתה יודע, ראינו שיש אנשים בכירים שמפקידים את הכסף שלהם באיי סיישל, בכיר. 

'לגבי מדינות שצוינו בפסקה (1) ידווח תאגיד רב לאומי לגבי כל מדינה על – (א) נתוני רווח והפסד הכוללים את מחזור הפעילות ועלותה, תוך הפרדה בין עסקאות שנעשו בתוך הקבוצה של התאגיד הרב לאומי ועסקאות שנעשו מחוץ לקבוצות כאמור; (ב) שיעור המס המוטל על פי חוק, שיעור המס ששולם בפועל, פירוט סכומי המס ששולמו וכן הסבר להפרשים בין הסכומים ששולמו בפועל לבין הסכומים שהיו אמורים להשתלם על פי חוק'. זה קצת מורכב, אדוני, זו סוגיה מורכבת, אז אני מסבירה אותה בפירוט ובאופן מדויק. '(ג) סכום הרווח הנקי לפני תשלום המס לפי פסקת משנה (ב) ולאחריו; (ד) מספר העובדים ועלות שכרם; (ה) תשלומים ששולמו לגופים מטעם כל מדינה והטבות שהתקבלו מאותם גופים'. 

עכשיו אני רוצה להגיד מה קורה אם זה לא קורה, אם הקריטריונים האלה לא מתקיימים. 'על אף האמור בסעיף קטן (א1) יושב ראש הרשות רשאי לפטור תאגיד רב לאומי מדיווח לפי הסעיף האמור אם שוכנע שאותו תאגיד רב לאומי אינו פועל מחוץ לישראל באמצעות חברות קשורות או חברות בנות; פטור כאמור יינתן לתקופה שאינה עולה על שנתיים'.

ועכשיו יש כאן סנקציה, 'בסעיף 53 לחוק העיקרי, אחרי סעיף קטן (ב) יבוא '(ג) מי שהפר את הוראות 36(א1) דינו מאסר שנה או קנס פי שלושה מהקנס האמור בסעיף 61(א)(2) לחוק העונשין'. זו סוגיה מורכבת, אדוני, דיווח תאגידי על פי מדינה. 

<קריאה:>
אני חושב שאת צריכה להסביר את זה, זהבה.

<זהבה גלאון (מרצ):>
יכול להיות שאני צריכה להסביר את זה. 

<היו"ר משה גפני:>
תודה רבה, זהבה, על ההסתייגויות שלך שהיו עם הרבה עניין. 

<זהבה גלאון (מרצ):>
סליחה, אתה ממהר לאן שהוא? לא סיימתי. 

<היו"ר משה גפני:>
לא, ממש לא. הקשבתי לך ב - - -

<אורן אסף חזן (הליכוד):>
יש ליושב ראש זמן עד הנץ. 

<היו"ר משה גפני:>
מי בעד? 

<דוד ביטן (הליכוד):>
רגע, זהבה, כמה הסתייגויות יש לך? 

<היו"ר משה גפני:>
די, היא סיימה. 

<זהבה גלאון (מרצ):>
לא סיימתי. יש לי 100. 

<היו"ר משה גפני:>
לא, לא. 

<זהבה גלאון (מרצ):>
לפרק הזה. 

<היו"ר משה גפני:>
מי בעד אישור ההסתייגות? ירים את ידו. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<אורן אסף חזן (הליכוד):>
הצעה לסדר. 

<זהבה גלאון (מרצ):>
אדוני, עכשיו יש לי - - -

<היו"ר משה גפני:>
לא, אין לך. 

<זהבה גלאון (מרצ):>
אני לא סיימתי. עכשיו יש לי סוגיה מאוד חשובה - - -

<אורן אסף חזן (הליכוד):>
אדוני, ביקשתי הצעה לסדר. 

<היו"ר משה גפני:>
אני אתן לך, רגע. 

<אורן אסף חזן (הליכוד):>
לפני שהיא ממשיכה. מחשש לבריאותה של חברת הכנסת זהבה גלאון. 

<זהבה גלאון (מרצ):>
הסתייגות 26. 

<מיקי רוזנטל (המחנה הציוני):>
זה הנייר שהיא הגישה לכם. 

<זהבה גלאון (מרצ):>
כן, ויש לי גם 27, ואלה סוגיות ממש משמעותיות שוועדת הכספים דנה בהן. 

<קריאה:>
מה ההסתייגות אומרת? 

<זהבה גלאון (מרצ):>
ההסתייגות אומרת שייאסר - - -

<היו"ר משה גפני:>
אין 100. 

<זהבה גלאון (מרצ):>
לא, יש לי 100. 

<היו"ר משה גפני:>
איפה יש לך 100? 

<זהבה גלאון (מרצ):>
תשאל אותה כמה הגשתי לה. 

<טלי פלוסקוב (כולנו):>
אמרת 26. 

<זהבה גלאון (מרצ):>
בסך הכול 100. עכשיו 26 - - - 

<קריאה:>
יש לה עוד שתיים עכשיו, גפני. 

<זהבה גלאון (מרצ):>
בשונות יש לי עוד שניים ויש לי 100 בסך הכול. 

<קריאה:>
יש לה עוד שתיים פה. 

<זהבה גלאון (מרצ):>
יש לי 100 בכול. 

<היו"ר משה גפני:>
יש לה עוד שתיים? 

<זהבה גלאון (מרצ):>
לסעיף הזה. 

<היו"ר משה גפני:>
הסעיף הזה, אנחנו מדברים על הסעיף הזה. 

<זהבה גלאון (מרצ):>
אדוני היושב ראש, אני רוצה להציע בסוגיה שדנו בה בוועדה - - -

<דוד ביטן (הליכוד):>
את יודעת מה? תבחרי אחד, נצביע וזהו. 

<מיקי רוזנטל (המחנה הציוני):>
אם תצביעו בעד, היא תבחר אחד. 

<היו"ר משה גפני:>
זהבה, יש לך שתי הסתייגויות, תגידי אותן ונצביע. 

<דוד ביטן (הליכוד):>
עכשיו לא, כי היא קראה כבר את ה - - -

<זהבה גלאון (מרצ):>
ייאסר על גוף פיננסי להצביע על מדיניות התגמול של גוף פיננסי אחר. 

<מיקי רוזנטל (המחנה הציוני):>
אתה יודע מה? אני אביא אחד, תצביעו בעד. 

<היו"ר משה גפני:>
להצביע? 

<זהבה גלאון (מרצ):>
רגע, לא, אני צריכה לפרט אותה, איך תדע על מה - - -

<דוד ביטן (הליכוד):>
ואז אתה מצביע בעד התקציב? 

<מיקי רוזנטל (המחנה הציוני):>
כן. אם אתה מצביע בעד ההסתייגות שלי, אני מצביע בעד - - -

<דוד ביטן (הליכוד):>
לא, אל תביא לי הסתייגות שאומרת שהתקציב מבוטל. 

<מיקי רוזנטל (המחנה הציוני):>
כל האופוזיציה תצביע בעד, אני מבטיח לך. 

<דוד ביטן (הליכוד):>
לאיזה הסתייגות? 

<מיקי רוזנטל (המחנה הציוני):>
לא חשוב, הסתייגות אחת, אתם תצביעו בעד. 

<דוד ביטן (הליכוד):>
תגיד למה. מה אתה רוצה? אתה יודע איזה הסתייגות, אני לא יודע. 

<מיקי רוזנטל (המחנה הציוני):>
מה אכפת לך? אתה מעביר את כל התקציב ככה בשתי שניות. 

<דוד ביטן (הליכוד):>
נו, תגיד. 

<מיקי רוזנטל (המחנה הציוני):>
תיכף אני אגיד, כשיגיע תורי. 

<היו"ר משה גפני:>
חברת הכנסת גלאון, אני לא אחכה. 

<זהבה גלאון (מרצ):>
אני לא יכולה כשיו"ר הקואליציה לא מרוכז בי. 

<היו"ר משה גפני:>
הוא מרוכז, הכול בסדר. 

<דוד ביטן (הליכוד):>
אני רוצה להגיד לך שאני אפילו הקלטתי את כל ההסתייגויות על מנת ללמוד אותן בבית. 

<מיקי רוזנטל (המחנה הציוני):>
בשבוע הבא הוא יגיש חוקים עליהם. 

<דוד ביטן (הליכוד):>
ומחר בבוקר אני בא לבחינה. כמו בלשכת עורכי הדין. 

<היו"ר משה גפני:>
בבקשה, זהבה. 

<מיקי רוזנטל (המחנה הציוני):>
יש פה אחלה הסתייגויות, אגב, הסתייגויות מצוינות.

<זהבה גלאון (מרצ):>
אדוני, עבודה רצינית נעשתה פה. 

<דוד ביטן (הליכוד):>
עבודה כן, אני לא יודע אם רצינית. 

<היו"ר משה גפני:>
דוד, לא להפריע. 

<אורן אסף חזן (הליכוד):>
יושב ראש הקואליציה, עבודה בעיניים נעשתה. 

<היו"ר משה גפני:>
כן. 

<זהבה גלאון (מרצ):>
בחוק החברות 99', אחרי סעיף 267ג 267ד, ו-ד' הזה אנחנו מבקשים, באישור מדיניות תגמול לפי פרק זה, של חברה ציבורית, שהיא משקיע מוסדי או שהיא בעלת שליטה במשקיע מוסדי (בסעיף זה – החברה הציבורית האחת) יראו חברה ציבורית אחרת, שהיא משקיע מוסדי, או שהיא בעלת שליטה במשקיע מוסדי (בסעיף זה – החברה הציבורית האחרת) לעניין ההצבעה באסיפה הכללית כבעלת עניין אישי כמשמעותו בסעיף 1, חברים, ואת הצבעת החברה הציבורית האחת היא בעלת עניין בחברה הציבורית האחרת. לעניין סעיף זה, משקיע מוסדי, גוף מוסדי, כהגדרתו בחוק הפיקוח על שירותים פיננסיים (פיקוח), 81'. 

<היו"ר משה גפני:>
מי בעד ההסתייגות? ירים את ידו. מי נגד? 

הצבעה

בעד – מיעוט

נגד – רוב

ההסתייגות נדחתה.

<אורן אסף חזן (הליכוד):>
הצעה לסדר. 

<היו"ר משה גפני:>
תן לה לסיים. 

<אורן אסף חזן (הליכוד):>
אני דואג לבריאותה. באמת. 

<היו"ר משה גפני:>
זהבה, זאת הסתייגות אחרונה לפרק הזה. 

<זהבה גלאון (מרצ):>
לא, יש לי עוד אחת לפרק הזה, על התאגיד הבנקאי. יש לי עוד אחת. 

<שגית אפיק:>
עוד אחת. עכשיו האחרונה. 

<היו"ר משה גפני:>
עכשיו האחרונה. בבקשה. 

<זהבה גלאון (מרצ):>
ייאסר על תאגיד בנקאי להחזיק בחברת כרטיסי אשראי. אמנם דנים בוועדת שטרום, אבל כמו שאתה יודע, החריגו את דיסקונט ולכן אני מציעה, בחוק הבנקאות (רישוי), 81', בסעיף 27ה(ב), אחרי פסקה (2) יבוא '(3) לא יחזיק תאגיד בנקאי באמצעי שליטה בחברה המנפיקה כרטיסי אשראי, כהגדרתם בחוק כרטיסי חיוב 86' ולא יפעיל אמצעי שליטה כאמור במישרין או בעקיפין'. אדוני, זאת ההסתייגות, אפשר להצביע עליה. 

<היו"ר משה גפני:>
אוקיי. תודה רבה. אני הולך להצביע על זה. מי בעד ההסתייגות של זהבה גלאון? ירים את ידו. כמה יש? 

<קריאה:>
שישה.

<היו"ר משה גפני:>
מי נגד? 

<קריאה:>
שבעה. 

<היו"ר משה גפני:>
ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<זהבה גלאון (מרצ):>
עכשיו מצביעים על כל ההסתייגויות. 

<היו"ר משה גפני:>
יש הסתייגות של, מי? 

<שגית אפיק:>
רוזנטל וטרכטנברג. 

<היו"ר משה גפני:>
מיקי רוזנטל, תקריא את ההסתייגות. 

<מיקי רוזנטל (המחנה הציוני):>
ביטן, תשמע טוב את ההסתייגות. 

<דוד ביטן (הליכוד):>
אם אני מאשר אותה, אנחנו מפסיקים את הישיבה. מרצ, את תומכת בזה? 

<זהבה גלאון (מרצ):>
אני לא שמעתי. 

<דוד ביטן (הליכוד):>
אם אנחנו מאשרים את ההסתייגות - - - 

<מיקי לוי (יש עתיד):>
גם אני רוצה לשמוע, זה לא חד צדדי. 

<דוד ביטן (הליכוד):>
אוקיי, בואו נשמע. מה עם הערבים שלא מצביעים? 

<מיקי רוזנטל (המחנה הציוני):>
הנציגות של מרצ. נציג של 'יש עתיד' מתחייב להצביע בעד התקציב, הנציגה של מרצ, הנציג של המחנה הציוני. 

<דוד ביטן (הליכוד):>
מעניין מה אתה הולך לקרוא. 

<היו"ר משה גפני:>
חבר הכנסת רוזנטל, הבמה לרשותך. 

<אוסאמה סעדי (הרשימה המשותפת):>
מיקי, אתה גם מדיר את הערבים? 

<מיקי רוזנטל (המחנה הציוני):>
לא. 

<אוסאמה סעדי (הרשימה המשותפת):>
אתה אמרת 'יש עתיד' ומרצ. 

<מיקי רוזנטל (המחנה הציוני):>
כי אותך לא שאלתי. תיכף תראה שאתה בדיל. ההצעה הזו כבר עברה כהצעה טרומית במליאת הכנסת ומדובר בקצבת הנכים, שהיא ביזיון במדינת ישראל, 2,342 שקל - - -

<מכלוף מיקי זוהר (הליכוד):>
כמה אתה מציע? תגיד 800 שקל אני איתך. 

<היו"ר משה גפני:>
אני לא מסכים, הוא באמצע הקראת ההסתייגות, נחליט אחר כך. יכול להיות שנתמוך בזה. 

<מיקי רוזנטל (המחנה הציוני):>
ההסתייגות אומרת כדלקמן: תיקון סעיף 200 בחוק ביטוח לאומי. בחוק הביטוח הלאומי (נוסח משולב), 1995, בסעיף 200, במקום סעיף קטן (ב) יבוא 'שיעור הקצבה המלאה ליחיד יהיה בסכום השווה לשכר המינימום לחודש לפי חוק שכר המינימום (להלן – קצבת יחיד מלאה)'. זו כל ההסתייגות שלנו. האופוזיציה כולה תתמוך בתקציב אם אתם תתקנו את העוול ההיסטורי הזה, שנכה במדינת ישראל לא יכול להתפרנס מהקצבה העלובה שאתם נותנים לו. כולכם תומכים בזה, תפסיקו לגלגל עיניים, תעשו מעשה אחד אמיץ, אחד אמיץ, בתקציב הזה ותצביעו בעד.

<דוד ביטן (הליכוד):>
אני אשיב לך. 

<אוסאמה סעדי (הרשימה המשותפת):>
אפשר לפני? כדי שתענה גם לרשימה המשותפת. 

<מיקי רוזנטל (המחנה הציוני):>
זה כולל את הרשימה המשותפת, עכשיו שאתה יודע. 

<אוסאמה סעדי (הרשימה המשותפת):>
אנחנו מסכימים לדיל הזה, מצטרפים, ואני גם מוסיף. הייתה לנו שיחת מזנון עם יושבראש הקואליציה ואני מסכים איתו שאם באמת יש נכה, כל הזמן הוא אומר שיש נכה - - -

<דוד ביטן (הליכוד):>
מה, אתה לא נותן לי לענות? 

<אוסאמה סעדי (הרשימה המשותפת):>
לא, תיכף. 

<דוד ביטן (הליכוד):>
זה עורך דין טוב. 

<אוסאמה סעדי (הרשימה המשותפת):>
שאמרת שאם יש נכה שמקבל קצבה מפה 20,000 וקצבה מפה - - - אני מדבר על מישהו שאין לו, שיהיה לו המינימום הזה של 5,000. 

<דוד ביטן (הליכוד):>
תקשיב, אתם אוהבים לעשות, אתם עושים רק פופוליסטיקה. אני אגיד לך למה, כי אתה קראת את זה, קודם כל זה דבר שצריך לבוא כממשלתי ולא כפרטי - - -

<מיקי רוזנטל (המחנה הציוני):>
תביא את זה אתה, קח את זה, הסתייגות שלך, אנחנו נצביע בעד. בבקשה. 

<דוד ביטן (הליכוד):>
למה אתה לא נותן לי לדבר? אתה מוכן להגן עליי, כבוד היו"ר? 

<היו"ר משה גפני:>
כן, אני מבקש לא להפריע, זה דרמטי. יש פה דרמה ממש. 

<דוד ביטן (הליכוד):>
זה יכול לבוא כממשלתי ולא פרטי, כי זה עניין תקציבי מאוד גדול והממשלה צריכה לדאוג לתקציב. זה אחת. שתיים, כמו בשכר המינימום, זה צריך לבוא בין שלוש לחמש שנים, כל שנה באופן מדורג. דבר שלישי, זה צריך להיות לפי מבחן הכנסה, במובן הזה שאם לאדם יש גמלה מחברות ביטוח, של 40,000 או 30,000 שקל, הוא לא צריך את תוספת הגמלה, מי שצריך את זה הוא מי שחי רק על הגמלה הזאת, ולכן אני אומר, אתם מגישים את זה באופן פופוליסטי, אתם לא רוצים לדאוג ל - - -

<מיקי רוזנטל (המחנה הציוני):>
אנחנו לא פופוליסטים, אני אענה לך. 

<דוד ביטן (הליכוד):>
אתם לא רוצים לדאוג לנכים, כי אי אפשר לעשות את זה בצורה כזאת. 

<מיקי רוזנטל (המחנה הציוני):>
ביטן, תקשיב עכשיו. בוא נראה מי פופוליסט. אנחנו מקבלים את כל ההסתייגויות שאמרת, שיהיה תלוי מבחן הכנסה - - - בוא נראה מי הפופוליסט. אנחנו מוכנים שזה יהיה תלוי מבחן הכנסה, אנחנו מוכנים שזה יהיה בהדרגה, תצביעו עכשיו בעד ותגישו רביזיה. תבוא בדברים, אם נסכים, סבבה, אם לא, אתם יכולים למשוך את זה. 

<דוד ביטן (הליכוד):>
אנחנו נדבר עם הממשלה בעניין הזה. 

<מכלוף מיקי זוהר (הליכוד):>
מיקי, אפשר להגיד משהו? 

<דוד ביטן (הליכוד):>
דבר יותר חשוב, שכר מינימום, אתה יכול לתת קצבה, להוסיף כמה שאתה רוצה לקצבה, אתה לא יכול להשוות לשכר מינימום כי אנשים שעובדים, שמקבלים שכר מינימום, ברגע שאתה אומר שהקצבה תהיה זהה הם יבקשו תוספת באופן מיידי, וזה טבעי. 

<טלי פלוסקוב (כולנו):>
אף אחד לא ייצא לעבודה בכלל. 

<דוד ביטן (הליכוד):>
אז אנחנו אומרים שאנחנו בעד לעזור לנכים ולסייע, אבל לא באופן פופוליסטי ולא רציני. 

<אוסאמה סעדי (הרשימה המשותפת):>
אדוני היושב ראש, יו"ר הקואליציה אמר שזה צריך להיות בתקציב, אנחנו מדברים על התקציב, תקציב 2017 - - -

<דוד ביטן (הליכוד):>
כן, אבל אין לזה בסיס תקציבי.

<אוסאמה סעדי (הרשימה המשותפת):>
אנחנו מקבלים את כל ה - - - 

<דוד ביטן (הליכוד):>
העיקר אתם אומרים שאנחנו נגד הנכים. 

<מיקי רוזנטל (המחנה הציוני):>
אני אומר לך, אני מקבל את כל התנאים שלך. התנית פה תנאים, אנחנו מוכנים לקבל אותם, תצביעו בעד ונראה מי פופוליסט. 

<דוד ביטן (הליכוד):>
עכשיו אתה רוצה שאני אביא 4 מיליון שקל. 

<אוסאמה סעדי (הרשימה המשותפת):>
משה, אנחנו מסכימים לתנאים האלה ואנחנו אומרים תתחיל את הפעימה הראשונה ב-2017 ו - - -

<היו"ר משה גפני:>
עכשיו מיקי זוהר, בבקשה. 

<מכלוף מיקי זוהר (הליכוד):>
נדב, אתה רוצה להקשיב לזה, בבקשה? 

<היו"ר משה גפני:>
נדב, מה ההתרגשות הזאת? זה נושא דרמטי, אבל צריך לשמור על קור רוח. עכשיו מיקי זוהר. 

<מכלוף מיקי זוהר (הליכוד):>
חברים, לפני עשרה ימים היה דיון בוועדה בראשותי, צדק חלוקתי ושוויון חברתי, בנושא הקצבאות לנכים. לידיעתכם, מצב הנכים היום שמרוויחים את ההכנסה המינימלית של 2,350 שקל, בערך, שזה יעלה כנראה ל-2,400 - - -

<אוסאמה סעדי (הרשימה המשותפת):>
זה יפתור את הבעיה? 

<מכלוף מיקי זוהר (הליכוד):>
לא. מצבם הוא פשוט, יש היום רף שנקרא קו העוני, קו העוני עומד על אזור 3,077 שקל, יהיו חסרים להם כ-700 שקל בחודש כדי לחצות את רף קו העוני, זה אומר שהם לא יחיו במותרות, אבל הם יכולים להיות מעל קו העוני. מדובר, אגב, לא רק בנכים, מדובר גם בקשישים, מדובר ב-400,000 איש. אני רוצה להסביר למה לנכה יש אפשרות, עם עוד 700-800 שקל, לשפר את רמת חייו בצורה משמעותית. נכה, בשונה ממי שמרוויח את שכר המינימום, מקבל גם הטבות מסוימות, הוא מקבל הנחה בארנונה, הוא מקבל הנחה בחשמל, הוא לא משלם על נסיעות, הוא לא משלם על רוב התרופות שלו, יש לו אפשרות לחיות עם עוד 700-800 שקל, באמת חיים יחסית בכבוד לעומת מה שהם נמצאים כרגע, והוא גם עולה מעל רף קו העוני. 

<היו"ר משה גפני:>
מה אתה מציע? 

<מכלוף מיקי זוהר (הליכוד):>
אני רוצה להגיד לכם, גם בדקנו את זה בוועדה, היו על זה דיונים מאוד מאוד מרחיבים, התוצאה שם הייתה פשוטה, מדובר פה בסיפור של 2.5 מיליארד שקל. תראו, אנחנו פה חברים בוועדת הכספים, ראינו את התנהלות המשרדים, ראינו שם הרבה עודפים תקציביים, ראינו שם הרבה אפילו לפעמים בזבזנות, ואני לא רוצה חלילה לפגוע באף אחד, אם יחליט שר האוצר החלטה שהיא לא החלטה פשוטה, היא החלטה אמיצה, אבל היא יכולה להיות החלטה היסטורית, כמובן יחד עם ראש הממשלה, שחייב לתת גיבוי למהלך הזה, לקיצוץ פלאט, רוחבי, של באזור חצי אחוז לכל משרדי הממשלה, שאני אומר לכם, לא ישפיע על התנהלות משרדי הממשלה, ההיפך, רק ייעל אותם, נוכל להעלות 400,000 איש מעל לקו העוני. זה יהיה מעשה היסטורי שאף אחד לא ישכח אי פעם במדינת ישראל לשר האוצר משה כחלון ולראש הממשלה בנימין נתניהו. אם הם יעשו את המהלך הזה ואנחנו נהיה חלק ממנו, כולנו נוכל לומר שעשינו משהו בקריירה הפוליטית שלנו.

אני אשמח אם הדברים יעברו לשר לשיקולו, יחד עם ראש הממשלה, ואולי נעשה פה היסטוריה בוועדה. אני מציע להעלות 700 שקל לנכים ולקשישים שלא מרוויחים שום הכנסה נוספת. 

<מיקי רוזנטל (המחנה הציוני):>
אני מציע להצביע על זה עכשיו? 

<מכלוף מיקי זוהר (הליכוד):>
אני אומר, אם זה יהיה מקובל על הממשלה זה יהיה משהו היסטורי שאף אחד לא ישכח. 

<היו"ר משה גפני:>
מי בעד ההסתייגות? 

<מיקי רוזנטל (המחנה הציוני):>
רגע, חכה. 

<היו"ר משה גפני:>
לא, די, הבנתי. מי בעד ההסתייגות של חבר הכנסת מיקי רוזנטל? ירים את ידו. תספור. מי נגד? 

<אוסאמה סעדי (הרשימה המשותפת):>
נגד הנכים. 

<היו"ר משה גפני:>
לא נגד הנכים. 

<היו"ר משה גפני:>
ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<אוסאמה סעדי (הרשימה המשותפת):>
הצהרות לחד והצבעות לבד. 

<טלי פלוסקוב (כולנו):>
זה לא נגד הנכים. 

<אורן אסף חזן (הליכוד):>
הפופוליסטים בגרוש וחצי, על מי אתם עובדים? מה, להקריא לפה איזה סעיף ולהגיד שאנחנו נגד הנכים. מה זה ההצגה הזו? מה זה השקר הזה? מה זה הבלוף הזה? למה אתם עובדים על הציבור בעיניים? 

<טלי פלוסקוב (כולנו):>
זה פשוט חוסר אחריות.

<אורן אסף חזן (הליכוד):>
למה לא לספר לציבור שאתם עובדים עליו? שאתם גוזרים ממקום אחר? למה? היושב ראש, אני ביקשתי הצעה לסדר מזמן. 

<מנואל טרכטנברג (המחנה הציוני):>
אדוני היושב ראש, אפשר? 

<היו"ר משה גפני:>
כן.

<מנואל טרכטנברג (המחנה הציוני):>
רבותיי, ההסתייגות שלי מתייחסת למה שקרה בעקבות השריפה הגדולה שפקדה אותנו לאחרונה, השריפות האלה המחישו את העובדה שבמדינת ישראל יש לאקונה מאוד מאוד קשה בהקשר של אסונות טבע, שבעקבות כך נגרם הרבה מאוד נזק לאזרחים וגם עלויות תקציביות מאוד מאוד גדולות לאוצר, כתוצאה מהעובדה שהם צריכים להישען על פעולות איבה עם כוונה וכו' וכו' ואי אפשר להוכיח את הדברים האלה וכך הלאה. מה ההצעה? 

ההצעה אומרת כדלקמן, הצעת חוק פיצוי נפגעי אסון טבע. בחוק זה, נזק עקב אסון הטבע, נזק הנגרם לנכס, למבנה מגורים, לרכוש, לציוד או לכל קניין אחר, בבעלות פרטית או עסקית, עקב מפגע טבע נדיר ובעל היקף גיאוגרפי, עוצמה ומשך זמן חריגים, או עקב הצטברות של מפגעי טבע, שהממשלה הכריזה, כאמור בסעיף 2, שהוא אסון טבע. השרים, שר האוצר ושר הפנים. 

שתיים, הממשלה תכריז על אסון טבע לפי המלצת שר האוצר, שיקבע לאחר התייעצות עם השר הממונה על השירות המטאורולוגי, על השירות ההידרולוגי, או על המכון הגיאולוגי, ועל גבולות האזור או האזורים עליהם חלה ההכרזה על אסון הטבע.

שלוש, עבור נזק עקב אסון טבע, המבוטח בחוזה ביטוח, ישולם השיפוי בגין האירוע הביטוחי על ידי חברת הביטוח וזו בלבד, בהתאם לחוזה.

ארבע, עבור נזק עקב אסון טבע שאינו מבוטח בחוזה ביטוח ישולמו הפיצויים בגובה של 70% מהערכת השווי של מערך השמאות הממשלתי. בי"ת, לא ישולמו פיצויים אלא אם כן הנזק עקב אסון טבע הוערך בידי עובד משרד האוצר שהוכשר לכך או בידי שמאי שהשרים מינו לעניין לחוק זה. 

חמש, השרים הממונים על ביצוע חוק זה והם רשאים להתקין תקנות בכל עניין הנוגע לביצועו. 

שש, בחוק מס רכוש וקרן פיצויים תשכ"ה-1961 (להלן – חוק מס רכוש וקרן פיצויים), אחרי סעיף 36(ב1) יבוא סעיף 36(ב2), שר האוצר, באישור ועדת הכספים של הכנסת, רשאי לקבוע כי ישולמו פיצויים בעד נזק עקב אסון טבע כהגדרתו בסעיף 1 לחוק פיצוי נפגעי אסון טבע 2016. 

<היו"ר משה גפני:>
אני מבקש לומר לחברי הוועדה כדלהלן, הצעתו של חבר הכנסת טרכטנברג היא הצעה טובה, היא הצעה שהיא במקומה, גם דובר על זה בוועדה כאשר דנו על הפיצוי לנפגעי השריפה שהייתה לפני מספר שבועות. יש לאקונה בחוק, יש הצעה שגם אנחנו הצענו אותה, שהיא אולי פחות טובה מבחינת האוצר, אבל אני מוכן לקבל כל הצעה. האם האוצר מסכים למשהו מההצעות האלה, או לחכות לדיון? אני לא קיבלתי תשובה סופית. גם להצעה הזאת לא מסכימים? 

<נדב שיינברגר:>
 - - - בעניין אחר - - - אתה רוצה לדון בהצעה של חבר הכנסת טרכטנברג ואחרי השיחה שיש לך עם - - - 

<היו"ר משה גפני:>
בסדר, אני מבקש, ברשותך, בשיחה עם משרד האוצר, אם ההחלטה תהיה נגד אז תהיה בעיה, אני מקווה שאולי נצליח לשכנע אותם, בגלל שההצעה שלך יותר רכה מההצעה שלנו. האמת היא שהיה אפשר להסכים, אין סיבה שהאוצר לא מסכים. יש לאקונה, יכול להיות - - -

<מנואל טרכטנברג (המחנה הציוני):>
לא רק שיש לאקונה, אלא שתקציבית זה עולה פחות לאוצר מאשר מה שקורה עכשיו ומה שחלילה יקרה אם יהיה עוד אסון כזה, האנשים שלך, של אגף התקציבים, מבינים את זה.

<נדב שיינברגר:>
נכון, הם מבינים את זה - - - 

<היו"ר משה גפני:>
נדב, יכול להיות - - - 

<נדב שיינברגר:>
- - - אנשים יפסיקו לבטח. 

<מנואל טרכטנברג (המחנה הציוני):>
לא, לא, אתה טועה, אתה טועה בגדול. נדב, אני מציע לך קודם כל לפני שאתה אומר אמירה כזאת תבדוק ותבדוק עם האנשים שלך, ההצעה הזאת נותנת תמריץ מאוד חזק לבטח ומבחינת העלות התקציבית זה מוריד את כל אלה שמבוטחים. תאר לעצמך שזה היה המצב היום, היה עולה רבע ממה שעולה היום לאוצר.

<מיקי רוזנטל (המחנה הציוני):>
אני חושב שכדאי לכם לחשוב על זה. 

<היו"ר משה גפני:>
רבותיי, מאוד יכול להיות, אני לא יודע למה צריך להתנגד להצעת החוק הזה, היא לא עולה כסף, היא שמה את חברות הביטוח במרכז המפה של העניין, הם לא יכולים לחסוך בעניין הזה, לחסוך במרכאות, שקל אחד, הכול בסמכות שר האוצר, עם התייעצות עם הגופים הרלוונטיים, אישור ועדת הכספים, אלא אם כן במשרד האוצר לא רוצים לתת סמכות כזאת גדולה לשר. אם זאת הטענה, אז אני מקבל אותה, זה באמת דבר שאני לא יכול להתווכח, אבל אם היא מקצועית - - -

<מיקי רוזנטל (המחנה הציוני):>
לא, הוא אומר לכם, קחו, תחשבו ותחזרו מחר. 

<היו"ר משה גפני:>
תחשבו ותחזרו. אני מבקש ש - - - סמוטריץ, אתה יכול להפסיק להסתובב? אין לי רוב עכשיו להצבעות. 

<קריאה:>
אני פה. 

<בצלאל סמוטריץ (הבית היהודי):>
אני על דברים טובים מצביע גם - - - 

<מכלוף מיקי זוהר (הליכוד):>
בצלאל, בוא שב. 

<אוסאמה סעדי (הרשימה המשותפת):>
זה חוק ההסדרה עכשיו. 

<היו"ר משה גפני:>
טלי פלוסקוב אומרת שהיא בראיון ברדיו. 

<אוסאמה סעדי (הרשימה המשותפת):>
אם ניתן את הקרדיט לכחלון אתה תסכים? 

<היו"ר משה גפני:>
הקרדיט הוא של כחלון בחוק הזה.

<אוסאמה סעדי (הרשימה המשותפת):>
אמרנו לו, רק איזה קרדיט תיקח לו? 

<היו"ר משה גפני:>
חס וחלילה, לא אמרתי שזו הסיבה. 

<קריאה:>
לא, הוא מדבר על הנכים, אתה עונה על - - - 

<היו"ר משה גפני:>
הבעיה המרכזית עכשיו זה לא נפגעי אסונות הטבע, הבעיה המרכזית עכשיו שכבר שבע וחצי ואנחנו צריכים להצביע על הרביזיות ואין לנו רוב. 

<מיקי רוזנטל (המחנה הציוני):>
אדוני, הצבעות על הרביזיה. היה צריך להיות כבר בשבע וחצי, אדוני, אתה באיחור. 

<אורן אסף חזן (הליכוד):>
היושב ראש, אני ביקשתי הצעה לסדר לפני חצי שעה. 

<היו"ר משה גפני:>
בבקשה, הצעה לסדר, אבל בקצרה, בגלל שאנחנו באמצע הצבעות. 

<עבדאללה אבו מערוף (הרשימה המשותפת):>
אז אחרי ההצבעה על הרביזיה. 

<אורן אסף חזן (הליכוד):>
האמת שההצעה הזו הופכת לא רלוונטית, כי זהבה גלאון לא פה. אני רציתי להציע - - - 

<היו"ר משה גפני:>
טוב, אז קודם אני מתחיל ברביזיה על ההצבעות שהיו קודם, שתי רביזיות יש. מי בעד הרביזיה? ירים את ידו.

<שגית אפיק:>
איזה? 

<היו"ר משה גפני:>
אמרתי, מה שהיה עכשיו - - - 

<אורן אסף חזן (הליכוד):>
מה שהם טוענים שהפסדנו. 

<מיקי רוזנטל (המחנה הציוני):>
היו שתי הצעות שלטעמנו אנחנו ניצחנו ואז אתה הגשת רביזיה. 

<היו"ר משה גפני:>
אני מסביר. מקודם היו שתי הצבעות שלדעתי היה רוב לקואליציה, לדעת החברים מהאופוזיציה היה רוב לאופוזיציה. בסדר, אני לפעמים משורת הדין אמרתי שאני מקבל את גרסתם ואני מגיש רביזיה. היו שני מקרים כאלה, אני חושב שאני צודק, אבל אף על פי כן אני מבקש להצביע על שתי ההצבעות האלה - - - 

<אוסאמה סעדי (הרשימה המשותפת):>
גפני, למען הסר כל ספק, אתה אומר.

<היו"ר משה גפני:>
כן. 

<מיקי רוזנטל (המחנה הציוני):>
גפני הכריז על הרביזיה. 

<היו"ר משה גפני:>
מי בעד הרביזיה? ירים את ידו. מי נגד? הרביזיה התקבלה. 

הצבעה

בעד – רוב

נגד – מיעוט

הרביזיה אושרה.

<שגית אפיק:>
אתה מצביע על ההסתייגות שהייתה, מוסד פיננסי, של מרצ. 

<היו"ר משה גפני:>
בסדר. מי בעד הסתייגות? ירים את ידו. מי נגד? ההסתייגות לא התקבלה. 

הצבעה

בעד – מיעוט

נגד – רוב

ההסתייגות נדחתה.

<היו"ר משה גפני:>
אני חוזר על המקרה השני. מי בעד הרביזיה? ירים את ידו. מי נגד? הרביזיה התקבלה. 

הצבעה

בעד – מיעוט

נגד – רוב

הרביזיה אושרה.

<היו"ר משה גפני:>
אני מצביע על ההסתייגות.

<שגית אפיק:>
תקצוב מגדרי של מרצ. 

<היו"ר משה גפני:>
מי בעד? מי נגד? ההסתייגות לא התקבלה.

הצבעה

בעד – מיעוט

נגד – רוב

ההסתייגות נדחתה.

<היו"ר משה גפני:>
אני מצביע עכשיו על ההסתייגויות שהיו במשך היום, אני לא מצביע על העלאת - - - 

<אורן אסף חזן (הליכוד):>
גפני, היושב ראש, כדי שלא יראו במצלמה שעשיתי ככה בטעות על הנגד, שזה יהיה לפרוטוקול. אני הייתי נגד. 

<היו"ר משה גפני:>
אני לא מצביע על הרביזיה של העלאת גיל פרישה. 

<טלי פלוסקוב (כולנו):>
נכון, זה מחר, אמרנו. 

<היו"ר משה גפני:>
אני מצביע על כל הרביזיות שהיו בכל החוקים. בבקשה. 

<שגית אפיק:>
רביזיה על שם החוק בתכנית הכלכלית. 

<היו"ר משה גפני:>
מי בעד הרביזיה ירים את ידו? מי נגד? הרביזיה לא התקבלה. 

הצבעה

בעד – מיעוט

נגד – רוב

הרביזיה נדחתה. 

<שגית אפיק:>
רביזיה, על סעיף 1, מטרה, בתכנית הכלכלית. 

<היו"ר משה גפני:>
מי בעד? מי נגד? הרביזיה לא התקבלה. 

הצבעה

בעד – מיעוט

נגד – רוב

הרביזיה נדחתה. 

<שגית אפיק:>
רביזיה על שם החוק בהתייעלות. 

<היו"ר משה גפני:>
מי בעד? מי נגד? הרביזיה לא התקבלה. 

הצבעה

בעד – מיעוט

נגד – רוב

הרביזיה נדחתה. 

<שגית אפיק:>
רביזיה על סעיף 1, מטרה, בהתייעלות. 

<היו"ר משה גפני:>
מי בעד? מי נגד? הרביזיה לא התקבלה. 

הצבעה

בעד – מיעוט

נגד – רוב

הרביזיה נדחתה. 

<היו"ר משה גפני:>
מה עוד? 

<שגית אפיק:>
זהו. 

<הישיבה ננעלה בשעה 19:40.>

